hotchpotch/miracl-hf-unified huggingface dataset:
মানুষের মন
মানুষের মন মোস্তফা মেহমুদ পরিচালিত ১৯৭২ সালের বাংলাদেশী রোম্যান্টিক চলচ্চিত্র। ছবিটির কাহিনী ও সংলাপ রচনা করেছেন গাজী মাজহারুল আনোয়ার এবং চিত্রনাট্য লিখেছেন মোস্তফা মেহমুদ। মমতা কথাচিত্রের ব্যানারে ছবিটি প্রযোজনা করেছেন এ বি সিদ্দিক এবং মোস্তফা মেহমুদ। এতে প্রধান চরিত্রে অভিনয় করেছেন রাজ্জাক, ববিতা, আনোয়ার হোসেন, রোজী সামাদ, আনোয়ারা, খান জয়নুল প্রমুখ।
ছবিটি ১৯৭২ সালের ১৪ ফেব্রুয়ারি বাংলাদেশে মুক্তি পায়। এটি স্বাধীন বাংলাদেশে মুক্তিপ্রাপ্ত প্রথম চলচ্চিত্র।চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, আব্দুল জব্বার, মোহাম্মদ আলী সিদ্দিকী, ফেরদৌসী রহমান ও খুরশিদ আলম।
উত্তর কোরিয়া–বাংলাদেশ সম্পর্ক
উত্তর কোরিয়া–বাংলাদেশ সম্পর্ক হল উত্তর কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশে উত্তর কোরিয়ার স্থায়ী রাষ্ট্রদূত রয়েছে। চীনে নিযুক্ত বাংলাদেশের রাষ্ট্রদূত উত্তর কোরিয়ার কাজ পরিচালনা করেন। অবৈধ ওয়াইন রাখার অভিযোগে ২০১২ সালে এক উত্তর কোরীয় কূটনীতিককে ২.৫ মিলিয়ন টাকা জরিমানা করা হয়। উত্তর কোরিয়ার পাইয়োনগ্যাং রেস্তোঁরার একাধিক শাখা ঢাকায় রয়েছে যা কিনা উত্তর কোরীয় কর্তৃক পরিচালিত হয় এবং উত্তর কোরীয় খাদ্য সেখানে পরিবেশিত হয়। ২০১৫ সালের মে মাসে রেস্তোঁরার ম্যানেজার অবৈধ ভায়াগ্রা এবং অ্যালকোহল বিক্রির অভিযোগে গ্রেপ্তার হন। কাস্টম ইন্টেলিজেন্সের সহকারি পরিচালক উম্মে নাহিদা আক্তার বলেন, “স্থানটি অবৈধ কার্যকলাপের কেন্দ্র।”
মে ২০১৫ সালে উত্তর কোরীয় কূটনীতিক সন ইয়াং-নাম ১.৭ মিলিয়ন ডলার সমমূল্যের স্বর্ণ চোরাচালানির সময় ধরা পড়ে বহিষ্কৃত হন। বাংলাদেশে নিযুক্ত উত্তর কোরীয় রাষ্ট্রদূত এ ঘটনার পর ক্ষমা চান।
সিমেন্টেক এবং ব্যা সিস্টেম বাংলাদেশ ব্যাংকের অর্থ পাচারের ঘটনার সাথে উত্তর কোরিয়ার সম্পৃক্ততার সন্ধান পায়। ২০১৬ সালের আগস্ট মাসে উত্তর কোরিয়া দূতাবাসের প্রথম সেক্রেটারি হ্যান সন ইক "অবৈধ কার্যকলাপ"-এর অভিযোগে বহিষ্কৃত হন। প্রায় অর্ধ-মিলিয়ন ডলার মূল্যের সিগারেট ও ইলেকট্রনিক পণ্য চোরাচালানির সময় তাকে ধরা হয়। জানুয়ারি, ২০১৭ সালে হ্যান একটি রোলস রয়েস বাংলাদেশে আনেন, যা কিনা বাংলাদেশ কাস্টমস বাজেয়াপ্ত করে।
২০০২ সালে বাংলাদেশ উত্তর কোরিয়া থেকে প্রায় ৩৪.৮ মিলিয়ন ডলারের স্বর্ণ আমদানি করে, যেখানে উত্তর কোরিয়া বাংলাদেশ থেকে ৫.৩১ মিলিয়ন ডলারের পণ্য আমদানি করে।
সহস্রধারা ঝর্ণা
সহস্রধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।
চট্টগ্রামের সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সহস্রধারা ঝর্ণাটি অবস্থিত। ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। বর্ষাকাল ব্যতীত বছরের অন্যান্য সময় এই ঝর্ণায় পানি কম থাকে। ইকোপার্কের মূল গেট থেকে ইটবিছানো পথ ধরে পাঁচ কিলোমিটার গেলে ঝর্ণাটির দেখা মেলে। ঝর্ণাটির খুব কাছে সুপ্তধারা ঝর্ণা নামে আরেকটি ঝর্ণা আছে।
সুপ্তধারা ঝর্ণা
সুপ্তধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।
চট্টগ্রাম জেলার সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সুপ্তধারা ঝর্ণাটি অবস্থিত । ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। ঝর্ণাটির খুব কাছে সহস্রধারা ঝর্ণা নামে আরেকটি ঝর্ণা আছে।
পরিকুণ্ড ঝর্ণা
পরিকুণ্ড জলপ্রপাত, বা, পরিকুণ্ড ঝর্ণা হলো বাংলাদেশের মৌলভীবাজার জেলার একটি প্রাকৃতিক জলধারা যেটি স্থানীয় পাহাড় থেকে প্রায় ১৫০ ফুট নীচে পতিত হচ্ছে। এর সন্নিকটেই সুপরিচিত “মাধবকুণ্ড জলপ্রপাত” অবস্থিত।
এটি সিলেট বিভাগের মৌলভীবাজার জেলার বড়লেখা উপজেলার কাঠালিয়া ইউনিয়নের “পাথারিয়া পাহাড়” (পূর্বনাম: আদম আইল পাহাড়)-এ অবস্থিত।
পরিকুন্ড জলপ্রপাত কিছুটা কম পরিচিত। মাধবকুন্ড ঝর্ণার চেয়ে পরিকুণ্ড কিছুটা নির্জন। শিবমন্দির-এর বিপরীত দিকের ছড়া ধরে গেলে এই জলপ্রপাতের দেখা পাওয়া যায়। প্রায় ১৫০ ফুট উঁচু থেকে পাথরের খাড়া পাহাড় বেয়ে নেমে এসেছে ঝর্ণাটি। বর্ষামৌসুমে পরিকুন্ড ঝর্ণা পানিতে পূর্ণ থাকে।
দেউতি উচ্চ বিদ্যালয় ও কলেজ
দেউতি উচ্চ বিদ্যালয় ও কলেজ ২নং পারুল ইউনিয়নের প্রাণকেন্দ্রে অবস্থিত একটি বিদ্যালয়।
দেউতি উচ্চ বিদ্যালয় ও কলেজ ১৯৫৭ খ্রীষ্টাব্দে প্রতিষ্ঠা লাভ করে ।সাদা রঙ এর শার্ট এবং নেভিবুলু রঙ এর ফুল প্যান্ট ।
৩০টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ২টি কমন রুম ।
বৃন্দাবন সরকারি কলেজ
বৃন্দাবন সরকারি কলেজ হচ্ছে স্নাতক পর্যায়ের একটি সরকারি ডিগ্রী কলেজ, যা বাংলাদেশের হবিগঞ্জ শহরে অবস্থিত। এটি ১৯৩১ সালে প্রতিষ্ঠিত হয়।
এই কলেজটি হবিগঞ্জ সদরে অবস্থিত। এটি ১৮ বিঘা জমির উপর অধিষ্ঠিত। এবং এটি হবিগঞ্জের সবথেকে বড় কলেজ।
সিলেট বিভাগের দ্বিতীয় বৃহত্তম এবং পুরোনো এই শিক্ষা প্রতিষ্টানের কার্যক্রম শুরু হয় ১৯৩১ সালের মাঝামাঝি সময়ে হবিগঞ্জ কলেজ নাম নিয়ে। কলকাতার রিপন কলেজের দর্শনের অধ্যাপক মিঃ বিপিন বিহারী দে প্রথম অধ্যক্ষের দায়িত্ব নেন। তৎকালীন  কলকাতা বিশ্ববিদ্যালয়ের অধিভুক্ত কলেজটি প্রতিষ্টার বছরখানেকের মধ্যেই আর্থিক সমস্যার কারণে শিক্ষাকার্যক্রম বন্ধ হওয়ার উপক্রম হলে পার্শ্ববর্তী বানিয়াচং থানার বিথঙ্গল গ্রামের দানশীল ব্যবসায়ী বাবু বৃন্দাবন চন্দ্র দাস এককালীন দশ হাজার টাকা দান করেন। কলেজের পরিচালনা কমিটি তাঁর নামানুসারে নাম রাখেন বৃন্দাবন কলেজ। ব্রিটিশ শাসনামলে শুরু হওয়া কলেজটি প্রথমে কেবলমাত্র উচ্চমাধ্যমিক পর্যায়ে মানবিক বিভাগে পাঠদান করলেও ১৯৩৯-৪০ শিক্ষাবর্ষে বিএ(পাস) এবং ১৯৪০-৪১ শিক্ষাবর্ষে কয়েকটি বিষয়ে বিএ(অনার্স) কোর্স চালু করে। ১৯৭৯ সালের ৭ মে, তৎকালীন সরকার কলেজটি জাতীয়করণ করেন এবং নাম হয় বৃন্দাবন সরকারী কলেজ। ১৯৯৮ সালে কলেজটি অনার্স কোর্স পাঠদানের পুনঃঅনুমতি পায়। বর্তমানে বৃন্দাবন সরকারী কলেজে উচ্চ মাধ্যমিক পর্যায়ে সকল বিভাগ, স্নাতক (পাস), বাংলা, ইংরেজী, অর্থনীতি, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, পদার্থ বিজ্ঞান, রসায়ন, উদ্ভিদবিজ্ঞান, প্রাণি বিদ্যা, গণিত, হিসাববিজ্ঞান এবং ব্যবস্থাপনা বিষয়ে অনার্স কোর্স চালু আছে। ২০০৩ সালে জাতীয় বিশ্ববিদ্যালয়ের অধীনে বাংলা, রাষ্ট্রবিজ্ঞান, ইসলামের ইতিহাস ও সংস্কৃতি, হিসাববিজ্ঞান, এবং ব্যবস্থাপনা বিষয়ে  মাস্টার্স কোর্স চালু হয়েছে।
৪০০০ হাজারের অধিক শিক্ষার্থী হায়ার সেকেন্ডারি স্কুল সার্টিফিকেট (HSC), স্নাতক এবং স্নাতকোত্তর পর্যায়ে এই প্রতিষ্ঠানে অধ্যয়ন করছে। এইচএসসি শিক্ষাব্যবস্থা মাধ্যমিক ও উচ্চ মাধ্যমিক শিক্ষা বোর্ড, সিলেট কর্তৃক পরিচালিত হয়। স্নাতক এবং স্নাতকোত্তর পর্যায়ের বিষয়সমূহ জাতীয় বিশ্ববিদ্যালয়ের তত্ত্বাবধানে পাঠদান করানো হয়।
শিক্ষার্থীদের অবদানের উপর ভিত্তি করে, ২০০৭ থেকে ২০১৬ সালে চার বছরের মধ্যে কলেজটি সিলেট বিভাগের শীর্ষ দশটি কলেজের মধ্যে স্থান করে নেয়।
৬.২ একর জায়গার মধ্যে কলেজ ক্যাম্পাসটিতে রয়েছে একাডেমীক ভবন, বিভিন্ন ধরণের গাছপালা, পুকুর এবং অন্যান্য অবকাঠামো। এখানে উল্লেখযোগ্য সংখ্যক ভবন রয়েছে। কলেজের মতোই এই ভবনগুলোও অনেক পুরনো। তাছাড়া ক্যাম্পাসে একটি গ্রন্থাগার, ১৯৫২ সালের ভাষা শহীদদের স্মরণে একটি "শহীদ মিনার", একটি মসজিদ, এবং একটি জিমনেসিয়ামও আছে।
আমরা একটা সিনেমা বানাবো
আমরা একটা সিনেমা বানাবো আশরাফ শিশির রচিত ও পরিচালিত মুক্ত দৈর্ঘ্যের আসন্ন বাংলাদেশী নাট্য চলচ্চিত্র। ছবিটি প্রযোজনা করে ইমপ্রেস টেলিফিল্ম। এতে অভিনয় করেন রাইসুল ইসলাম আসাদ, সুমনা সোমা, স্বাধীন খসরু, মাসুম আজিজ, প্রাণ রায়।
এটি নির্মাণ করতে ৮ বছর ধরে ১৭৬ দিন শুটিং করা হয়। ২১ ঘন্টা দৈর্ঘ্যের "আমরা একটা সিনেমা বানাবো" চলচ্চিত্র ইতিহাসের দীর্ঘতম চলচ্চিত্র।
চলচ্চিত্রটির নির্মাণ শুরু হয় ২০০৯ সালে। শুটিংয়ে সময় লাগে ৮ বছর ধরে ১৭৬ দিন। ছবিটির চিত্রায়ন হয় ঈশ্বরদীতে পদ্মা নদী ও হার্ডিঞ্জ ব্রিজের আশপাশের গ্রামে। শুটিংয়ে অংশগ্রহণ করে প্রায় চার হাজার শিল্পী ও কলাকুশলী।
২১ ঘণ্টা দৈর্ঘ্যের চলচ্চিত্রটি মুক্তি প্রসঙ্গে পরিচালক শিশির জানান চলচ্চিত্রটি আটটি অধ্যায়ে ভাগ করা হবে এবং প্রতিটি অধ্যায় আলাদা ভাবে মুক্তি দেওয়া হবে। প্রতিটি অধ্যায়ের সম্পর্কিত পরিণতি থাকবে।
দেওয়ান ফরিদ গাজী
দেওয়ান ফরিদ গাজী (১৯২৪ – ১৯ নভেম্বর ২০১০) একজন বাংলাদেশি রাজনীতিবিদ ছিলেন। তিনি সিলেটের নবীগঞ্জ উপজেলার, দেবপাড়ায় জন্মগ্রহণ করেন। তিনি যথাক্রমে ১৯৯৬, ২০০১ এবং ২০০৮ সালে, হবিগঞ্জ- ১ সংসদীয় আসনের (নবীগঞ্জ-বাহুবল) একজন সংসদ সদস্য হিসেবে নির্বাচিত হন। তিনি একজন আওয়ামী লীগ পদপ্রার্থী ছিলেন, এবং এর উপদেষ্টা পরিষদের সদস্য ছিলেন। তিনি প্রাথমিক ও গণশিক্ষা মন্ত্রণালয় সংক্রান্ত সংসদীয় স্থায়ী কমিটির সভাপতির দায়িত্বে নিযুক্ত ছিলেন।
দেওয়ান ফরিদ গাজী বঙ্গবন্ধু শেখ মুজিবুর রহমানের রাজনৈতিক সহযোদ্ধা এবং মুক্তিযুদ্ধের অন্যতম সংগঠন ছিলেন। তিনি শেখ মুজিব সরকারের বাণিজ্য প্রতিমন্ত্রী ছিলেন।
সংসদ সদস্য দেওয়ান ফরিদ গাজী বার্ধক্যজনিত কারণ ছাড়াও ফুঁসফুঁস, কিডনী ও ডায়বেটিকস্ রোগে ভুগছিলেন। দীর্ঘ প্রায় ২ মাস ঢাকার স্কয়ার হাসপাতালে চিকিৎসাধীন থাকার পর তিনি ২০১০ সালের ১৯ নভেম্বর মারা যান।
হাওড়া ময়দান মেট্রো স্টেশন
হাওড়া ময়দান মেট্রো স্টেশন হল হাওড়া ময়দানে কলকাতা মেট্রো রেলের একটি স্টেশন। এই স্টেশনটি ভারতের পশ্চিমবঙ্গ রাজ্যের হাওড়া শহরে অবস্থিত।এই ভূগর্ভস্থ স্টেশন হাওড়া পৌর স্টেডিয়াম এবং হাওড়া শরৎ সদনের কাছে অবস্থিত। এটি কলকাতা মেট্রো লাইন ২ -এর টার্মিনাস।
হাওড়া মেট্রো স্টেশন
হাওড়া স্টেশন মেট্রো স্টেশন হাওড়াতে অবস্থিত কলকাতা মেট্রো স্টেশন। ভূগর্ভস্থ স্টেশনটি হাওড়া রেল স্টেশনের নীচে।এটি কলকাতা মেট্রো-এর পূর্ব-পশ্চিম মেট্রো লাইনের গভীরতম স্টেশন।এই স্টেশনের পশ্চিম দিকে রয়েছে হাওড়া ময়দান মেট্রো স্টেশন আর পূর্বে হুগলি নদী অতিক্রম করে মহাকরণ মেট্রো স্টেশন।
মহাকরণ মেট্রো স্টেশন
মহাকরণ মেট্রো স্টেশন হল বিবিডি বাগ এলাকায় অবস্থিত কলকাতা মেট্রো-এর একটি স্টেশন। এটি নির্মান করা হচ্ছে লাল দিঘির সাথে যা সঙ্গে ঘিরে রয়েছে অনেক ব্রিটিশ ঐতিহ্য ভবন। এই স্টেশন থেকে হুগলী নদী অতিক্রম করে মেট্রো রেল একটি সুড়ঙ্গের মধ্য দিয়ে চলাচল করবে হাওড়া মেট্রো স্টেশন-এর মধ্যে।ওই স্টেশনটির নিরওমান শুরু হয় ২০১৭ সালের জুলাই মাসে।
অশ্রু দিয়ে লেখা
অশ্রু দিয়ে লেখা কামাল আহমেদ পরিচালিত ১৯৭২ সালের বাংলাদেশী রোম্যান্টিক নাট্য চলচ্চিত্র। ছবিটির কাহিনী ও চিত্রনাট্য লিখেছেন ইসমাইল মোহাম্মদ। ছবিটি প্রযোজিত ও পরিবেশিত হয় জুপিটার ফিল্মস ডিস্ট্রিবিউটর্সের ব্যানারে। এতে প্রধান চরিত্রে অভিনয় করেছেন সুজাতা, রাজ্জাক ও সুচন্দা। এছাড়া অন্যান্য পার্শ্বচরিত্রে অভিনয় করেছেন আনোয়ার হোসেন, হাসমত, নারায়ণ চক্রবর্তী, তেজেন চক্রবর্তী প্রমুখ।
চা বাগানে শিকার করতে গিয়ে আসাদ আর মৌসুমীর পরিচয় হয়। সেই পরিচয় প্রণয়ে রূপ নেয়। কিন্তু মৌসুমীর চাচা আলী হোসেন তার পুত্র সিকান্দার আলীর সাথে মৌসুমীর বিয়ে দিয়ে তার সমস্ত সম্পত্তি হস্তগত করতে চায়। মৌসুমী তার চাচাকে না জানিয়ে আসাদকে বিয়ে করে। কিন্তু বিয়ের দিনই আসাদ একটি সড়ক দুর্ঘটনায় আহত হয়। আসাদের বাবা এসে আসাদকে সেখান থেকে নিয়ে যায় এবং উন্নত চিকিৎসার জন্য আসাদকে দেশের বাইরে নিয়ে যাওয়া হয়। এরই মধ্যে মৌসুমীর চাচা সিকান্দারকে বিয়ের জন্য তাকে পীড়াপীড়ি করলে মৌসুমী বাড়ি থেকে পালিয়ে যায়। সে আসাদের দেওয়া তার বাড়ির ঠিকানায় নিয়ে আসাদের খোঁজ করলে আসাদের মা তাকে অপমান করে তাড়িয়ে দেয়। শহরে নতুন মৌসুমীর ঠিকানা হয় জামাল নামের এক ড্রাইভারের বাড়িতে।
বিদেশে চিকিৎসা নিয়ে সুস্থ হয়ে দেশে ফিরে আসাদ মৌসুমীর চাচার বাড়িতে মৌসুমীর খোঁজ নেয়। মৌসুমীর চাচা তাকে জানায় মৌসুমী পালিয়ে গেছে। ফলে আসাদের বাবা মা তাকে আসাদের বাবার বন্ধুর মেয়ে নাজমার সাথে বিয়ে দেওয়ার জন্য পীড়াপীড়ি করে। নাজমা আসাদকে পূর্ব থেকেই পছন্দ করে। এই নাজমার বাড়িতেই তার ছোট বোন সালমাকে পড়ানোর দ্বায়িত্ব পায় মৌসুমী এবং সে নাম পরিবর্তন করে সুলতানা হিসেবে সেখানে পড়ায়। সুলতানা আর নাজমার মধ্যে বন্ধুত্ব হয়। কিন্তু অচিরেই সুলতানা জানতে পারে আসাদ নাজমার বাগদত্তা।চলচ্চিত্রের সঙ্গীত পরিচালনা করেছেন আলী হোসেন এবং আবহ সঙ্গীত পরিচালনা করেছেন সুবল দাস। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, খুরশিদ আলম ও শাহনাজ বেগম।
নেতাজি সুভাষ বিদ্যানিকেতন
নেতাজি সুভাষ বিদ্যানিকেতন উত্তর-পূর্ব ভারতের ত্রিপুরা রাজ্যের একটি উচ্চ মাধ্যমিক বিদ্যালয়। এটি ত্রিপুরা রাজ্যের রাজধানী আগরতলায় অবস্থিত। এনএসভি প্রথম শ্রেণী থেকে দ্বাদশ শ্রেণী পর্যন্ত শিক্ষা প্রদান করে। স্বাধীনতা সংগ্রামি নেতাজী সুভাষচন্দ্র বসুর নামে এই বিদ্যালয়টির নামকরণ করা হয়।
নেতাজী সুভাষ বিদ্যানিকেতন ১৯৪৮ সালে প্রতিষ্ঠিত হয়। নেতাজি সুভাষ চন্দ্র বসুর ভাবাদর্শে নবীন ছাত্রদের নিঃস্বার্থ, নির্ভিক এবং স্বকীয়ভাবে গড়ে তুলতে বিদ্যালয় স্থাপনে ব্রতী হন পরিচালক মন্ডলীর প্রথম সম্পাদক স্বর্গীয় গোপাল বল্লভ সাহা। বিদ্যালয়ের প্রথম প্রধানশিক্ষকের দায়িত্ব নেন শ্রী সতীনাথ ভরদ্বাজ। ভারত স্বাধীনের প্রাক্কালে ভারত ভাগের কারণে আগরতলায় চলে আসা পরিবারের ছেলে মেয়েরা এই বিদ্যালয়ে ভর্তি হয়। পরবর্তীকালে,এই বিদ্যালয় শিক্ষাবিদ শ্রী হিরেন্দ্রনাথ নন্দীর নেতৃত্বে আরো বিকশিত হয়। বিদ্যালয়টিকে একটি ছোট্ট প্রাথমিক বিদ্যালয় থেকে উত্তর-পূর্ব ভারতের অন্যতম উচ্চশিক্ষার কেন্দ্রে পরিণত করার চেষ্টা করেছিলেন। শিক্ষার বিষয়ে অবদানের জন্য শ্রীযুক্ত নন্দীকে ভারতের রাষ্ট্রপতি স্বর্ণপদক প্রদান করেন। শ্রীযুক্ত নন্দী একজন নিষ্ঠাবান নেতাজি ভক্তও ছিলেন।
প্রতি বছর মহাসমারহে বিদ্যালযয়ে ২৩ জানুয়ারিতে নেতাজী সুভাষচন্দ্র বসুর জন্মদিন উদযাপন করা হয়। বিদ্যালয়ের ছাত্র ছাত্রীরা প্রভাত ফেরি এবং নানা অনুষ্ঠানের মধ্যদিয়ে সমারম্ভে এই দিনটি পালন করে। স্থানীয় জনগণও অনুষ্ঠানে যোগ দেন।
প্রথাগত বিজ্ঞান ইতিহাস সাহিত্যের শিক্ষার পাশাপাশি সাংস্কৃতিক অনুষ্ঠান, খেলাধুলা ও শরীরচর্চার দিকেও জোর দেওয়া হয়।
৩ মার্চ বিদ্যালয়টির প্রতিষ্ঠা দিবস। সেই দিন বিদ্যালয়ের "সংস্কৃতি ভবনে" সাংস্কৃতিক অনুষ্ঠানের মধ্য দিয়ে পালন করা হয়।
বর্তমানে গৌতম চক্রবর্তী প্রধান শিক্ষক হিসাবে নিযুক্ত আছেন।
উইলিয়াম সিংগী
লিয়াম এন্থনি "উইলিয়াম" সিংগী (জন্ম ২ জুলাই ১৯৯২) একজন গায়ক, গীতিকার এবং প্রযোজক। তিনি ইউটিউব এবং ফেইসবুক এ তার অনলাইন ভিডিওর জন্য সবচেয়ে বেশি বিখ্যাত।
সিংগী তার সঙ্গীতের কর্মজীবন শুরু করেন, দ্য কালেক্টিভ, নামক একটি অষ্ট্রেলিয়ান ছেলে ব্যান্ডদল এর একজন সদস্য হিসেবে, যেটি গঠন করা হয় ২০১২ সালে, "দ্য এক্স ফ্যাক্টর অষ্ট্রেলিয়া"এর ৪র্থ সিজন চলাকালীন সময়ে। এবং তারা প্রতিযোগিতাটিতে সেরা তৃতীয় হয়ে শেষ করেছিলেন। দ্য কালেক্টিভ পরবর্তীকালে রেকর্ড লেবেল, সনি মিউজিক অষ্ট্রেলিয়ার সাথে চুক্তিবদ্ধ হয়, এবং ৭টি একক আর একটি নিজেস্ব নামের অ্যালবাম প্রকাশ করে। ২০১৫ সালে সিংগী ব্যান্ডটি ত্যাগ করার পর ব্যান্ডদলটির সদস্যরা ব্যান্ডটি ভেঙে দেয়।
২০২৪ এবং ২০১৫ সালে, সিংগী তার নিজ শয়নকক্ষে প্রচুর আর এন্ড বি, পপ, হিপহপ এবং র‍্যাপ কভার রেকর্ড করেন। এক বছরেরও কম সময়ের মধ্যে, তিনি ফেইসবুক এ ২ মিলিয়নের বেশি ভক্ত পেয়েজান, এবং স্পোটিফাইতে ২০ মিলিয়ন স্পোটিফাই স্ট্রিমের কারণে, সেখানে সবার উপরে স্থান পেয়ে যান, আর ইউটিউবে তিনি এক মিলিয়ন সংযুক্তকারী সহ তার সব ভিডিওগুলো সর্বমোট ১০০ মিলিয়ন দেখা হয়। 
সিংগী জন্ম এবং প্রতিপালিত হন অষ্ট্রেলিয়ার ফরেষ্টভ্যালিতে, ওরফে 'ফোরি', যেটি উওর সিডনীর একটি শহরতলী ছিল। তিনি মাওরি অস্ট্রেলিয়ানদের বংশধর। 
তার বাবা থেকে আকর্ষিত হয়ে অনুপ্রেরণা গ্রহন করে, উইলিয়াম একজন শিশু হিসেবে গান রেকর্ড করতে শুরু করেন, যিনি নিউজিল্যান্ড থেকে আগত একজন গায়ক এবং গীতিকার ছিলেন। 
তিনি নিউ সাউথ ওয়েল্স এর ব্রুকভেল শহরতলীর সেন্ট অগুস্টাইন কলেজ এর একজন ছাত্র ছিলেন। এবং ডি হোয়াই শহরতলীর কমন ওয়েল্থ ব্যাংক এ গ্রাহক প্রতিনিধি হিসাবে কাজ করতেন। 
২০১১ সালে, সিংগী সঙ্গীত প্রতিযোগিতামূলক অনুষ্ঠান "দ্য এক্স ফ্যাক্টর" এর সিজন তিনে পরীক্ষা দেন, এবং বুটকেম্প এর শেষ পর্যায় পযন্ত চলে যান। 
২০১২ সালে, তিনি আবারো ৪র্থ সিজনে জাষ্টিন বিবারের "ওয়ান লেস লোনলি গার্ল" (যেটিতে র‍্যাপের কথা গুলো সিংগীর নিজেরই রচনা করা) গানটির দ্বারা পরীক্ষা দেন এবং বিচারকগণ থেকে তুলনামূলক ইতিবাচক মন্তব্য পান। তিনি সুপার বুটকেম্প পর্যায়ে উন্নিত হন।
২০১৬ সালের জানুয়ারীতে, সিংগী সমগ্র অষ্ট্রেলিয়া, এশিয়া, মাার্কিন যুক্তরাষ্ট্র এবং ইউরোপ জুরে "দ্য ইনট্রুডাকশন ট্যুর" চালু করেন। ২০১৭ সালের ফেব্রুয়ারী, মার্চ এবং এপ্রিল মাসে, উইল মার্কিন যুক্তরাষ্ট্রে "চেন্জেস ট্যুর" এ গায়ক এলেক্স আইওনোর সাথে সফর করেন।
দীনেশচন্দ্র চট্টোপাধ্যায়
দীনেশচন্দ্র চট্টোপাধ্যায় (২৭ জানুয়ারি, ১৯১৭ - ১০ ফেব্রুয়ারি, ১৯৯৫) একজন বাঙালি জনপ্রিয় শিশুসাহিত্যিক ও কিশোর ভারতী পত্রিকার প্রতিষ্ঠাতা সম্পাদক ছিলেন। তার অন্যতম পুত্র ত্রিদিবকুমার চট্টোপাধ্যায় একজন সাহিত্যিক।
দীনেশচন্দ্র অধুনা বাংলাদেশের যশোর জেলার পাইকাড়ায় জন্মগ্রহণ করেছিলেন। পিতা ছিলেন গণিতজ্ঞ অবনীভূষণ চট্টোপাধ্যায়। প্রথম জীবনে দীনেশচন্দ্র স্বাধীনতা সংগ্রামী আন্দোলনে যুক্ত হন ও পরে ভারতের কমিউনিস্ট পার্টিতে যোগ দেন। তিনি বামপন্থী রাজনীতিবিদ সুধাংশু দাশগুপ্ত, মুজফর আহমেদ ও নৃপেন চক্রবর্তীর সাথে কাজ করেছেন। কমিউনিস্ট পার্টির বাংলা মুখপত্র "স্বাধীনতা" পত্রিকার সাথে যুক্ত হন। তিনি সেন্ট জেভিয়ার্স কলেজের ছাত্র ছিলেন পরে কলকাতা বিশ্ববিদ্যালয় থেকে ইংরেজি সাহিত্যে এম. এ পাশ করেন।
১৯৬৮ সালে তার উদ্যোগে ও সম্পাদনায় শিশু, কিশোরদের জন্যে কিশোর ভারতী প্রকাশিত হয়। এই পত্রিকায় তার সর্বাধিক জনপ্রিয় ও আলোচিত উপন্যাস দুরন্ত ঈগল প্রকাশিত হলে দীনেশচন্দ্র বাংলা সাহিত্য জগতে গুরুত্বপূর্ণ স্থান অধিকার করেন। এডভেঞ্চার উপন্যাস, ছোটগল্প, ঐতিহাসিক ও সামাজিক গল্প লিখেছেন। তার প্রচেষ্টায় কলকাতায় পত্রভারতী প্রকাশনা সংস্থা গঠিত হয় ১৯৮২ সালে। পিতার তৈরী প্রকাশনা সংস্থা বিদ্যোদয় লাইব্রেরী কে সুপ্রতিষ্ঠিত করেছিলেন। তার ছদ্মনাম ছিল দীননাথ কাশ্যপ। 
তার রচিত গ্রন্থগুলি হলঃ১৯৮৭ সালে তিনি বিদ্যাসাগর স্মৃতি পুরষ্কারে সম্মানিত হন। তার রচিত ভয়ঙ্করের জীবনকথা গ্রন্থটির জন্যে রাষ্ট্রীয় পুরষ্কার পান। এছাড়া সারাজীবনের সাহিত্যকীর্তির জন্যে বহু পদক, সম্মান ও পুরষ্কার পেয়েছেন দীনেশচন্দ্র।
আ ফ্লোটিং সিটি
আ ফ্লোটিং সিটি, যা ক্ষেত্রবিশেষে দ্য ফ্লোটিং সিটি নামেও অনূদিত, () হল ফরাসি লেখক জুল ভার্ন এর একটি অ্যাডভেঞ্চার উপন্যাস যা ১৮৭১ সালে ফ্রান্সে প্রথম প্রকাশিত হয়। প্রকাশনার সময়ে উপন্যাসটি "অ্যারাউন্ড দ্য ওয়ার্ল্ড ইন এইটি ডেইজ" এর মতই জনপ্রিয়তা অর্জন করে। ১৮৭৪ সালে এর প্রথম যুক্তরাজ্যীয় এবং যুক্তরাষ্ট্রীয় সংস্করণ প্রকাশিত হয়। জুল ফেহা উপন্যাসটির মূল চিত্রণ করেন।
এখানে একজন মহিলার কথা বলা হয়েছে যিনি তাঁর অত্যাচারি স্বামীর সাথে "গ্রেট ইস্টার্ন" জাহাজে উঠে আবিষ্কার করেন ওখানে তাঁর ভালোবাসার মানুষটিও রয়েছে।
বিশ্ব ডাক দিবস
বিশ্ব ডাক দিবস (World Post day) ১৮৭৪ সালের এই দিনে সুইজারল্যান্ডের বের্ন শহরে বিশ্ব ডাক সংস্থার (ইউপিইউ) প্রতিষ্ঠা বার্ষিকীকে স্মরণ করে প্ৰতি বছর ৯ অক্টোবর গোটা বিশ্বজুড়ে পালন করা হয়। বিশ্ব ডাক সংস্থা চিঠি লিখে তথ্য আদান-প্রদান এবং যোগাযোগের মাধ্যমে ডাক বিভাগে বৈশ্বিক বিপ্লবের সূচনা করে। ডাক সেবার প্রচার এবং প্রসার এই সংস্থার মূল উদ্দেশ্য।
১৯৬৯ সালে জাপানের টোকিও শহরে অনুষ্ঠিত বিশ্ব ডাক সংস্থার সম্মেলনে ভারতীয় প্রতিনিধি দলের সদস্য, শ্রী আনন্দ মোহন কর্তৃক এই প্রস্তাব পেশ করা হয়, এবং ৯ অক্টোবরকে বিশ্ব ডাক দিবস হিসেবে প্রথম ঘোষণা করা হয়। সেই থেকে ডাক সেবার গুরুত্বের উপর আলোকপাত করে সারা বিশ্বে এই দিবস পালন করা হয়।
লস্কর যুদ্ধ স্মৃতিস্তম্ভ
লস্কর যুদ্ধ স্মৃতিস্তম্ভ বা "লস্কর যুদ্ধ স্মৃতিস্তম্ভ" কলকাতায় হেস্টিংস অঞ্চলে ন্যাপিয়ার রোডে অবস্থিত একটি স্মৃতিস্তম্ভ। এই স্মারক স্মৃতিসৌধ বা স্মৃতিস্তম্ভটি ৮৯৬ জন সেনার (ভারতীয় উপমহাদেশের নাবিক বা মিলিশিয়া) স্মরণে নিবেদিত, যারা ১৯১৪-১৮ সালের মহান যুদ্ধের সময় ব্রিটিশ নৌবাহিনীর হয়ে যুদ্ধে মারা যান ( প্রথম বিশ্বযুদ্ধ)।
অবিভক্ত বাংলার এবং আসামে প্রথম বিশ্বযুদ্ধের সময় ৮৯৬ জন সেনার প্রাণ হারানোর স্মৃতিতে লাসার যুদ্ধের স্মারকটি নির্মিত হয়েছিল। ময়দানের দক্ষিণ প্রান্তে অবস্থিত স্মৃতিস্তম্ভ, নাইপার রোডে হেস্টিংস, প্রিন্সেপ ঘাটের কাছে অবস্থিত। ১৯২২ সালের ৬ ফেব্রুয়ারি বাংলার গভর্নর লর্ড লিটন কর্তৃক আনুমানিক ১০০ ফুট উচ্চ স্মৃতিস্তম্ভটি উন্মোচন করা হয়। সাধারণত প্রাচ্যীয় শৈলীর মধ্যে নির্মিত স্মৃতিস্তম্ভটি চারটি স্তরবিশিষ্ট কলাম। এটি প্রতিটি স্তরের একটি প্রাচীন গ্যালারিতে কাহিনী প্রতিফলিত করে। কলাম। স্মৃতিস্তম্ভের উপরের অংশটি চারটি ছোট মিনার এবং একটি বৃহৎ গোল গম্বুজ রয়েছে। বারান্দা নীচে উল্লিখিত রেখা যুক্ত করে একটি সাধারণ ভারতীয় শৈল আনা হয়েছে এবং তরঙ্গ বরাবর ব্যবহার টাইলস । চিত্তরের বিজয় স্মৃতিস্তম্ভের সঙ্গে মিল রয়েছে লাসকার ওয়ার মেমরিয়ালের। উইলিয়াম ইনগ্রামের কেরির ইন্দো-মুগল শৈলীতে নির্মিত স্মৃতিসৌধ, যিনি খিদিরপুর সেতুর নকশা করেছেন, বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি শিবিপুর, ইন্ডিয়ান ইনস্টিটিউট অব টেকনোলজি, খড়গপুর, ইসলামিয়া কলেজ এবং ১৯৩৪ সালের কলকাতা ভূমিকম্পের ফলে ক্ষতিগ্রস্ত সেন্ট পল এর ক্যাথিড্রালের শিখর, পুনঃনির্মান করেন । স্মৃতিসৌধ নকশা জন্য উইলিয়াম ইনগ্রাম কেরি ৫০০ টাকা পুরস্কার জিতেছে। উত্তরের প্রাচীরের বিশাল প্রবেশপথের মধ্য দিয়ে স্মৃতিস্তম্ভে প্রবেশ করতে হয়। অভ্যন্তরটিতে শিলালিপিটির নীচে তিনটি ফলক রয়েছে "লাসকার স্মারক।" ১৯২৬ সালের ৬ ফেব্রুয়ারি বাংলার গভর্নর লর্ড লিটনের স্মৃতিসৌধের উদ্বোধন উপলক্ষ্যে একটি স্মারক উৎস্বর্গ করে। দ্বিতীয় ফলকটি থেকে জানা যায় যে স্মৃতিসৌধটি ভারতবর্ষের জাহাজ ও বানিজ্যিক সম্প্রদায়ের দ্বারা নির্মিত হয়েছিল, যা ভারতের আসাম ও উড়িষ্যার ৮৯৬ সাঁওতালের স্মরণে নির্মিত হয়েছিল। (শব্দ লাসকার ( Lascar )ব্যবহার করা হয় না) যারা ১৯১৪-১৯১৮ সালের মহান যুদ্ধে ব্রিটিশ সাম্রাজ্যের সেবায় তাদের জীবন হারিয়ে । তৃতীয় ছোট স্মারকে লাসকার যুদ্ধের সম্পর্কে আলোকপাত করা হয়।
ময়ূখা জনি
ময়ূখা জনি (জন্ম ৯ এপ্রিল ১৯৮৮) একজন ভারতের কেরল অঞ্চলের একজন ট্র্যাক অ্যান্ড ফিল্ড অ্যাথলেট যিনি লং জাম্প এবং ট্রিপল জাম্পে বিশেষজ্ঞ। বর্তমানে ভারতের ট্রিপল জাম্পে মহিলাদের জাতীয় রেকর্ড (১৪.১১ মিটার / ৪৬ ফিট ৩.৫ ইঞ্চি) ওনার দখলে। ভারতীয় মেয়েদের মধ্যে উনিই প্রথম ১৪ মিটার দূরত্ব অতিক্রম করেন।
ভারতের কেরালা প্রদেশের কোঝিকোড় জেলার অন্তর্গত কুরাচান্দ-এ ৯ এপ্রিল ১৯৮৮ সালে ময়ূখা জনির জন্ম। বাবা এম ডি জনি ছিলেন মিঃ বোম্বে জয়ী বডিবিল্ডার। ওনার বর্তমান কোচ শ্যাম কুমার।
২০১৭ ভারত ক্রিকেট দলের ওয়েস্ট ইন্ডিজ সফর
ভারত ক্রিকেট দল ওয়েস্ট ইন্ডিজ ক্রিকেট দলের সঙ্গে ২০১৭ সালের জুন এবং জুলাই মাসে পাঁচটি একদিনের আন্তর্জাতিক ওয়ানডে এবং একটি টি -২০ আন্তর্জাতিক ম্যাচের জন্য খেলার সুযোগ পায়। খেলাটি অনুষ্ঠিত হয় ওয়েস্ট ইন্ডিজে। ভারত একদিনের সিরিজ ৩-১ জিতেছে। ওয়েস্ট ইন্ডিজ এক টি-টোয়েন্টি ম্যাচে ৯ উইকেটে জিতেছে। 
ওয়েস্ট ইন্ডিজ দল: কাইরন পোযলাড ও জনাথন কার্টারের পরিবর্তে সুনিল অ্যামব্রিস ও কাইল হোপ।
কিলিয়ান এমবাপে
কিলিয়ান সানমি এমবাপে লত্তিন (; জন্ম ২০ ডিসেম্বর ১৯৯৮) হলেন একজন ফরাসি পেশাদার ফুটবল খেলোয়ার। তিনি স্ট্রাইকার হিসেবে মোনাকো থেকে ধারে প্যারিস সেন্ট জার্মেই এবং ফ্রান্স জাতীয় ফুটবল দলে খেলে থাকেন।
অনূর্ধ্ব-১৭ ও অনূর্ধ্ব-১৯ পর্যায়ে খেলার পর ২০১৭ সালে ফ্রান জাতীয় দলের হয়ে এমবাপের অভিষেক হয়। ২০১৮ ফিফা বিশ্বকাপে তিনি ফ্রান্সের হয়ে বিশ্বকাপে সর্বকনিষ্ঠ গোলদাতার রেকর্ড করেন এবং পেলের পর দ্বিতীয় তরুণ খেলোয়াড় হিসেবে বিশ্বকাপের ফাইনালে গোল করেন। ফ্রান্স এই আসরে বিজয়ী হয় এবং তিনি যৌথভাবে দ্বিতীয় সর্বোচ্চ গোলদাতা হন এবং সেরা উদীয়মান খেলোয়াড়ের পুরস্কার অর্জন করেন।
এমবাপে ১৯৯৮ সালের ২০ ডিসেম্বর ফ্রান্সের বন্দিতে জন্মগ্রহণ করেন। তার পিতা উইলফ্রিড ক্যামেরুন থেকে ফ্রান্সে আসেন। তিনি এমবাপের প্রতিনিধি এবং এএস বন্দির কোচ হিসেবে কর্মরত। তার দত্তক নেওয়া ভাই জাইরে কেম্বো একোকোও একজন পেশাদার ফুটবল খেলোয়াড়। তার মা ফায়জা আলজেরীয় বংশোদ্ভূত এবং তিনি একজন হ্যান্ডবল খেলোয়াড়। তার ছোট ভাই আদেয়েমি এমবাপে।
এমবাপের খেলোয়াড়ী জীবন শুরু হয় এএস বন্দি ক্লাবে তার বাবা উইলফ্রিডের অধীনে। পরে তিনি প্রখ্যাত ক্লেয়ারফন্তেইন একাডেমিতে ভর্তি হন। তার ক্রীড়া নৈপুণ্যের জন্য বিভিন্ন ফরাসি ক্লাস, এবং স্পেনীয় ক্লাব রিয়াল মাদ্রিদ ও ভ্যালেন্সিয়া তার সাথে চুক্তিবদ্ধ হওয়ার চেষ্টা করে। এমবাপে ১১ বছর বয়সে ইংরেজ ক্লাব চেলসিতে যান এবং সেখানে যুব দলের হয়ে চার্ল্টনের বিপক্ষে একটি ম্যাচও খেলেন। পরে এমবাপে এএস মোনাকোতে থিতু হন।
গোপাল গুরুনাথ বেউর
জেনারেল গোপাল গুরুনাথ বেউর, পদ্মভূষণ, পিভিএসএম ভারতীয় সেনাবাহিনীর একজন অফিসার ছিলেন যিনি ৯ম সেনাপ্রধান ছিলেন। প্রায় চার দশক ধরে সেনাবাহনীতে কাজ করা গোপাল দ্বিতীয় বিশ্বযুদ্ধ, পাক-ভারত যুদ্ধ ১৯৬৫ এবং ১৯৭১ এ গুরুত্বপূর্ণ অবদান রাখেন। ফিল্ড মার্শাল স্যাম মানেকশ এর মেয়াদ শেষের পরে তিনি সেনাপ্রধানের দায়িত্ব নেন। অবসরপ্রাপ্তির পর ডেনমার্কের রাষ্ট্রদূতের নিয়োগ পান এবং ১৯৭৯ সাল পর্যন্ত এ পদে ছিলেন। তিনি ১৫ জুলাই ১৯৩৭ সালে কমিশন লাভ করেন। ভারতের স্বাধীনতার পর তিনি দগড়া রেজিমেন্টে স্থানান্তরিত হন।
গোপাল ১৯১৬ সালের ১১ আগস্ট মধ্য প্রদেশের সেওনীতে জন্মগ্রহণ করেন। তার পিতা গুরুনাথ ভেঙ্কাটেশ বেউর ইন্ডিয়ান সিভিল সার্ভিসের একজন কর্মকর্তা ছিলেন। তার মাতা রুক্মিণী একজন গৃহিণী ছিলেন, তার ভাই মাধব মেজর হিসেবে দ্বিতীয় বিশ্বযুদ্ধে নিহত হন, যিনি ১৯২৮ সালে কমিশনপ্রাপ্ত হয়েছিলেন। গোপাল ১৯৩৫ সালে ইন্ডিয়ান মিলিটারি একাডেমী দেহরাদুন এ যোগ দিয়েছিলেন।
১৯৩৭ সালের ১৫ জুলাই গোপালকে ভারতীয় সেনাবাহিনীর বিশেষ তালিকায় কমিশন দেওয়া হয়। পরের মাসের ১০ তারিখে গোপাল গ্রীন হাওয়ার্ডস রেজিমেন্টের ২য় ব্যাটেলিয়নে সৈনিক হিসেবে যোগ দেন। ১৯৩৮ সালের ১০ আগস্ট তাকে ১০ম বেলুচ রেজিমেন্টের ৫ম ব্যাটেলিয়নে নিয়োগ দেয় কমিশন স্থায়ী করা হয়। এই বছরের ৩০ নভেম্বর তিনি লেফটেন্যান্ট হন। ১৯৪৫ সালে তিনি কোয়েটা স্টাফ কলেজ থেকে পিএসসি পাশ করেন।
১৯৪৭ সালে দেশভাগের সময় তিনি ভারতীয় সেনাবাহিনীর অফিসারের মর্যাদা পান, তার ইউনিট বেলুচ রেজিমেন্ট পাকিস্তানের হয়ে গেলে তাকে দগড়া রেজিমেন্টের অফিসার হিসেবে নিয়োগ দেওয়া হয়্য। ১৯৪৭ সালের শেষের দিকে গোপাল লেঃ কর্নেল হন।
থিয়াগো মোত্তা
থিয়াগো মোত্তা (; ; জন্ম ২৮ আগস্ট ১৯৮২) হলেন একজন পেশাদার ফুটবলার, যিনি ফরাসি ক্লাব প্যারিস সেন্ট জার্মেইয়ের হয়ে এবং ইতালি জাতীয় ফুটবল দলের হয়ে মধ্যমাঠে খেলে থাকেন।
মোত্তা তার কর্মজীবনে শুরুতে বার্সেলোনায় কাটান। পরবর্তীতে প্যারিস সেন্ট জার্মেইয়ে যোগ দেওয়ার পূর্বে আড়াই মৌসুম কাটান ইন্তারনেজিওনেলে। এই তিনটি দলের হয়ে তিনি ২৫টি প্রধানতম শিরোপা জয় করেন।
ব্রাজিল জন্মগ্রহণকারী মোত্তা বর্তমানে ইতলির নাগরিক। তিনি ২০১১ সাল থেকে ইতালি জাতীয় ফুটবল দলের হয়ে খেলেন। ইতালি দলের হয়ে তিনি ২০১৪ ফিফা বিশ্বকাপ, দুটি উয়েফা ইউরোপীয়ান চ্যাম্পিয়নশিপ খেলেন এবং উয়েফা ইউরো ২০১২ আয়োজনে দ্বিতীয় দল হিসেবে প্রতিযোগিতা সমাপ্ত করেন।
দ্য সী অব মনস্টারস
দ্যা সী অব মনস্টারস গ্রিক পুরাণের আলোকে রচিত একটি রোমাঞ্চকর উপন্যাস। এর রচয়িতা রিক রিওরদান। ২০০৬ সালে প্রকাশিত এই বইটি "পার্সি জ্যাকসন অ্যান্ড দি অলিম্পিয়ানস" সিরিজের ২য় বই এবং পার্সি জ্যাকসন অ্যান্ড দ্য লাইটনিং থিফ উপন্যাসের অনুবর্তী পর্ব।
"দ্যা সী অব মনস্টারস" খুব ভালো বই হিসেবে পাঠকসমাজের কাছে মূল্যায়িত হয়েছে। এর কাহিনী, চরিত্রসমূহ এবং লেখকের লেখার ধরণ সবার কাছেই প্রসংশিত হয়েছে। স্কুল লাইব্রেরি জার্নালও এর কাহিনী এবং চরিত্রগুলোর প্রশংসা করেছে।
মির্জাপুর ইউনিয়ন
মির্জাপুর ইউনিয়ন নামে বাংলাদেশে মোট ৯টি ইউনিয়ন রয়েছে।
মির্জাপুর ইউনিয়ন দ্বারা বুঝানো যেতে পারে:
ফতেপুর ইউনিয়ন
ফতেপুর ইউনিয়ন নামে বাংলাদেশে মোট ১১টি ইউনিয়ন রয়েছে।
ফতেপুর ইউনিয়ন দ্বারা বুঝানো যেতে পারে:
সৌরভ রাজ জৈন
সৌরভ রাজ জৈন (জন্ম ১লা ডিসেম্বর ১৯৮৫ সাল), হলেন একজন ভারতীয় টেলিভিশন অভিনেতা ও মডেল তারকা। সৌরভ "মহাভারত" (২০১৩) টিভি সিরিজে ভগবান কৃষ্ণ ভুমিকার জন্য বেশি পরিচিতি লাভ করেন।.
সৌরভ উনিশ বছর বয়সে তাঁর টেলিভিশন কর্মজীবন শুরু করেন "রিমিক্স" (২০০৪)-এ মধ্য দিয়ে সহকারী অভিনেতা হিসেবে। "দেবো কে দেব...মহাদেব" (২০১১)-এর মধ্য দিয়ে তিনি নিজেকে একজন অনন্য অভিনেতা হিসেবে প্রতিষ্ঠা করেন, যেখানে তিনি ভগবান বিষ্ণু অবতারে অভিনয় করেন। কর্ম (২০০৮ সাল)-এর ছবি দিয়ে তিনি প্রথমবারের মতন ছবিতে পা রাখেন এবং সম্প্রতি তিনি ওম নম ভেঙ্কটেশায়া দিয়ে তেলুগু ছবিতে পা রাখেন। সৌরভ রাজ জৈন হলেন জন্মে একজন জৈন হলেও তিনি বিশ্বাসে বৌদ্ধ ধর্মকে অনুসরণ করেন।
কুলদীপ যাদব
কুলদীপ যাদব (জন্ম: ১৪ ডিসেম্বর, ১৯৯৪) একজন ভারতীয় ক্রিকেটার। তিনি উত্তরপ্রদেশের রাজ্য ক্রিকেট দলের পক্ষে ক্রিকেট খেলেন। তিনি ধীর গতির বামহাত চায়নাম্যান বোলার, হিসকবে ২০১৪ সালের আইসিসি-এর অনুর্ধ ১৯ ক্রিকেট বিশ্বকাপে ভারতের অনুর্ধ ১৯ দলের জন্য ক্রিকেট খেলেছিলেন যেখানে তিনি স্কটল্যান্ডের বিপক্ষে হ্যাটট্রিক করেছিলেন।
তিনি ২০১২ সালে মুম্বাই ইন্ডিয়ান্স দলের সদস্য ছিলেন এবং ২০১৪ সালে কলকাতা নাইট রাইডার্সের হয়ে স্বাক্ষরিত হন। তিনি ২০১৪ সালের চ্যাম্পিয়নস লীগের টি-টোয়েন্টি ম্যাচে প্রতিনিধিত্ব করেন।
অক্টোবর ২০১৪ সালে ওয়েস্ট ইন্ডিজের বিরুদ্ধে খেলতে তিনি ভারতীয় ক্রিকেট দলের পক্ষে নির্বাচিত হন কিন্তু কোনও ম্যাচেই খেলেননি। তিনি ২০১৭ সালের ফেব্রুয়ারিতে একদিনের ম্যাচ বাংলাদেশের বিপক্ষে ভারতীয় টেস্ট দলে অংশ গ্রহন করেন। তিনি ২৫ শে মার্চ ২০১৭ তারিখে অস্ট্রেলিয়ার বিপক্ষে ভারতের হয়ে টেস্ট অভিষেক করেন, ধর্মশালায় ক্রিকেট স্টেডিয়ামে, প্রথম ইনিংসে চার উইকেট লাভ করেন। কুলদীপ যাদব টেস্ট ক্রিকেটে ভারতের জাতীয় ক্রিকেট দলের প্রতিনিধিত্বকারী প্রথম ধীর- গতির বামহাত চায়নাম্যান বোলার। টেস্ট ক্রিকেটে তিনি কেবল তৃতীয় চায়নাম্যান (বোলার) ক্রিকেটার হিসেবেই অভিষিক্ত হন। অস্ট্রেলিয়ার চক-ফ্লেটউড-স্মিথ (৪/৬৪) অস্ট্রেলিয়ার বিপক্ষে দক্ষিণ আফ্রিকার ক্রিকেট দল এবং শ্রীলঙ্কার ক্রিকেট দলের লক্ষণ সন্দ্বান (৪/৫৮)।
২০১৭ সালের জুনে ওয়েস্ট ইন্ডিজে অনুষ্ঠিত সীমিত ওভারের সফরের জন্য তাকে ভারতের দলে রাখা হয়। তার ২৩ জুন ২০১৭ তারিখে ওয়েস্ট ইন্ডিজের বিরুদ্ধে ভারতীয় দলে তার একদিনের আন্তর্জাতিক (ওয়ানডে) অভিষেক ঘটে। তবে, এই খেলাটির সময়, তিনি একটি একক ডেলিভারি করতে ব্যর্থ হন কারণ প্রথম ইনিংসের সময় বৃষ্টির কারণে কোনও ফলই হয়নি শেষ পর্যন্ত যখন ভারত ব্যাটিং করছে। তিনি শেষ পর্যন্ত সিরিজের পরবর্তী ম্যাচে বোলিং করতে সক্ষম হন, যেখানে তিনি তিন উইকেট লাভ করেন। তিনি জুলাই ২০১৭ সালের ৯ জুলাই ওয়েস্ট ইন্ডিজের বিপক্ষে ভারতের জন্য তার টি-টোয়েন্টি আন্তর্জাতিক (টি ২0 আই) অভিষিক্ত হন।
রাজাবাবুর লক্ষ্মীনারায়ণ মন্দির
বাংলাদেশের রাজধানী ঢাকার লক্ষ্মীবাজারে অবস্থিত রাজাবাবুর লক্ষ্মীনারায়ণ মন্দির ঢাকা শহরের একটি উল্লেখযোগ্য মন্দির। এটি লক্ষ্মীবাজারের ১৭ নম্বর কে. জি. গুপ্ত লেনে অবস্থিত।
রাজাবাবুর প্রকৃত নাম কীর্তিপ্রসাদ। তাঁর পিতা পাঞ্জাব এর ব্রাহ্মণ ভিখন লাল পাণ্ডে আঠারো শতকে ঢাকায় আসেন। ইস্ট ইন্ডিয়া কোম্পানি ও নবাব সিরাজউদ্দৌলার যুদ্ধে ভিখন লাল ইংরেজদের সহায়তা করেন, ফলে ইংরেজরা তাকে প্রচুর ভূসম্পত্তির অধিকার দেন।
ভিখন লাল স্বপ্নাদিষ্ট হয়ে লক্ষ্মী দেবীর মূর্তি লাভ করেন এবং নিজের বাসায় মূর্তিটি স্থাপন করেন। এরপরই ভিখনলালের ব্যবসাবাণিজ্যের প্রভূত উন্নতি হয়। মৃত্যুর পূর্বে তিনি সমস্ত সম্পত্তি দেবীর নামে দেবোত্তর সম্পত্তি করে নিজের উত্তরাধিকারীদের দেবীর সেবায়েত নিযুক্ত করেন। তার ছেলে রাজাবাবু উত্তরাধিকার সূত্রে ভিখনলালের বাড়ি ও মন্দিরের অধিকারী হন। রাজাবাবু ছিলেন মুর্শিদাবাদ এর বিখ্যাত তবলচি আতা হুসেনের পিতা হুসেন বক্সের শিষ্য এবং তৎকালীন ঢাকার গানবাজনার রাজা। তার নামেই মন্দিরটি ‘রাজাবাবুর লক্ষ্মীনারায়ণ মন্দির’ নামে পরিচিতি পায়।
দেবীমূর্তির পাশাপাশি এখানে শালগ্রামশিলাও স্থাপন করা হয়। একদা ভিখন লাল জনৈক সন্ন্যাসীর নিকট ৫টি নারায়ণচক্র বা শালগ্রাম লাভ করেন। তিনি এগুলো ঢাকার নরসিংহজীর আখড়ায়, লক্ষ্মীবাজারে, নারায়ণগঞ্জ বন্দরে, ইদ্রাকপুরে ও পঞ্চমীঘাটে স্থাপন করেন। স্থানীয় হিন্দুরা মন্দিরের ময়দানে হোলি উৎসব উদযাপন করতেন। এই মন্দিরের নাম থেকে এলাকাটি লক্ষ্মীবাজার নামে পরিচিত হয়।
রাজাবাবুর বাড়ি ও লক্ষ্মীনারায়ণ মন্দির মূলত দ্বিতল ভবন। নিচতলার ঘরগুলো সাধারণ, উপরের তলায় রয়েছে নাচঘর, বারদুয়ারী, অন্তরাল, লক্ষ্মীনারায়ণের বিগ্রহ রাখার ঘর প্রভৃতি। মূর্তিটি কাঠের উপর রূপার কাজ করা সিংহাসনে স্থাপিত ছিল। বর্তমানে ঢাকা দক্ষিণ সিটি কর্পোরেশন ভবনটিকে ঝুঁকিপূর্ণ হিসেবে চিহ্নিত করে এর গায়ে লাল রঙের সাইনবোর্ড টানিয়েছে।
দেপোর্তিভো আলাভেস
দেপোর্তিভো আলাভেস, এস.এ.ডি. ; ("স্পোর্টিং আলাভেস"), স্বাভাবিকভাবে সংক্ষিপ্ত রুপ আলাভেস, হলো স্পেনের স্বায়ত্তশাসিত প্রদেশ "বাস্ক কান্ট্রি"র ভিটোরিয়া গাস্তেইস, আলাভা ভিত্তিক একটি স্পেনীয় ফুটবল দল। এই দলটি ২৩ জুন ১৯২১ সালে স্পোর্ট ফিয়েন্ড'স ক্লাব নামে প্রতিষ্ঠিত হয়। এই দলটি ফুটবলের সর্বোচ্চ বিভাগ দ্য লিগা ন্যাশনাল দে ফুটবল প্রফেশনাল, লা লিগায় ২০১৬-১৭ মৌসুম হতে খেলছে।
এই ক্লাবটিকে অ্যাথলেতিক বিলবাও এবং রিয়াল সোসিয়েদাদের পর বাস্ক কান্ট্রির তৃতীয় সেরা দল হিসেবে অবিহিত করা হয়। ২০০১ সালে ইউরোপীয় প্রতিযোগিতায় ক্লাবটির অভিষেকের বছরে তারা উয়েফা কাপ এর ফাইনাল খেলে, যা ক্লাবটির ইতিহাসের সর্বোচ্চ সাফল্য। ফাইনালে তারা লিভারপুলের কাছে গোল্ডেন গোল নিয়মে ৫-৪ গোলে ফাইনালে হেরে যায়। ২০১৭ সালে, এই ক্লাবটি কোপা দেল রের ফাইনালে পৌঁছে, যেখানে বার্সেলোনার কাছে ৩-১ গোলে হেরে যায়।
এই দলটি জার্সি হিসেবে নীল-সাদা ডোরাকাটা শার্ট, নীল প্যান্ট এবং সাদা মোজা পরিধান করে। দলটির স্টেডিয়ামের নাম মেন্দিজোরৎজা স্টেডিয়াম, যেখানে একসাথে ১৯,৮০০ জন দর্শক খেলা উপভোগ করতে পার।
কোয়ান্টাম জীববিজ্ঞান
কোয়ান্টাম জীববিজ্ঞান জীববিজ্ঞানের এমন একটি শাখা যেখানে জৈবিক বস্তু এবং সমস্যাকে কোয়ান্টাম বলবিদ্যার সাপেক্ষে ব্যাখ্যার চেষ্টা করা হয়। অনেক জৈবিক প্রক্রিয়া শক্তির রূপান্তরের সাথে জড়িত যা পুনরায় ব্যবহারযোগ্য এবং প্রকৃতিগত দিক থেকে কোয়ান্টাম বলবিজ্ঞান সম্পর্কিত। এই ধরণের প্রক্রিয়া জড়িত রাসায়নিক বিক্রিয়া, আলোক শোষণ, উত্তেজিত শক্তিস্তর অবস্থার গড়ন, উত্তেজিত শক্তির বহন এবং ইলেক্ট্রণ ও প্রোটনের পরিবহন যেমনঃ যা সালোকসংশ্লেষণ এবং কোষীয় বিপাক।
এরভিন শ্রোডিঙার ১৯৪৪ সালে তার “what is life?” গ্রন্থে জীববিজ্ঞানে কোয়ান্টাম মেকানিক্সের ব্যবহার নিয়ে আলোচনা করেন। পার-ওলভ লোডিন ১৯৬৩ সালে তাঁর গবেষণা পত্রে প্রোটন টানেলিংকে ডিএনএ মিউটেশনের আরেকটি প্রক্রিয়া হিসেবে প্রকাশ করেন। পার-ওলভ গবেষণার এই নতুন ক্ষেত্রটিকে কোয়ান্টাম বায়োলজি বা কোয়ান্টাম জীববিজ্ঞান হিসেবে আখ্যা দেন।
হ্যারি পটার প্রিকুয়েল
হ্যারি পটার প্রিকুয়েল হল জে. কে. রাউলিং এর লেখা ৮০০ শব্দের শিরোনামহীন একটি ছোটগল্প, যা একটি দাতব্য নিলাম অনুষ্ঠানের অংশ হিসেবে লিখিত হয়েছিল। ছোটগল্পটি মূলত অনানুষ্ঠানিকভাবেই "হ্যারি পটার প্রিকুয়েল" নামে পরিচিত হয়। নিলামশেষে এটি মোট £২৫,০০০ সংগ্রহ করে। এ গল্পে "হ্যারি পটার" সিরিজের ঘটনাবলির আগে সংঘটিত একটি ঘটনা বর্ণিত হয় যাতে সিরিয়াস ব্ল্যাক ও জেমস পটার মাগল পুলিশের সম্মুখীন হয়েছিল। ২০১৭ সালে এর পাণ্ডুলিপি চুরি হয়।
১১ই জুন ২০০৮ সালে ওয়্যারস্টোনস "হোয়াট'স ইয়োর স্টোরি?" নামে একটি দাতব্য অনুষ্ঠান আয়োজন করে। এতে নিলামে তোলার উদ্দেশ্যে রাউলিংসহ ১৩ জন লেখককে এ৫ কার্ডে গল্প লেখার জন্য আমন্ত্রণ জানানো হয়। প্রাপ্ত আয় ইংলিশ পেন ও ডিসলেক্সিয়া অ্যাকশনের কাছে যায়। টোকিও-ভিত্তিক বিনিয়োগ-ব্যাংকিং পরামর্শকারী সংস্থা রেড-৩৩ এর সভাপতি হিরা ডিগপালের কাছে রাউলিংয়ের কার্ডটি £২৫,০০০ মূল্যে বিক্রি হয়। ১৩টি কার্ড বিক্রি করে সর্বমোট £৪৭,১৫০ তোলা হয়।
দুইজন মাগল পুলিশ একটি দ্রুতগামী মোটরবাইককে ধাওয়া করে এর আরোহী সিরিয়াস ব্ল্যাক ও জেমস পটারকে একটি কানাগলিতে কোণঠাসা করে ফেলে। পুলিশেরা এই জুটির মুখোমুখি হতেই তিনজন লোক ঝাড়ুলাঠিতে করে গলিতে উড়ে আসে। জেমস ও সিরিয়াস জাদুকরীভাবে পুলিশদের গাড়ি উঠিয়ে ফেলাতে ঝাড়ুলাঠিগুলোর সাথে এর সংঘর্ষ ঘটে এবং এদের যাত্রীরা অচেতন হয়ে পরে। পুলিশেরা ভয়ে একে অপরকে আঁকড়ে ধরতেই সিরিয়াস ও জেমস তাদের মোটরবাইকে ফিরে উড়ে চলে যায়।
রাউলিং তাঁর গল্পের কার্ডটির সমাপ্তি টানেন এই শব্দগুলোর মাধ্যমে, "যে প্রিকুয়েলটি নিয়ে আমি কাজ করছি না, তা থেকে - তবে এটি মজার ছিল!"
২০১৭ সালের এপ্রিলে বার্মিংহামে একটি চুরির ঘটনায় প্রিকুয়েলটির পাণ্ডু‌লিপিও চুরি হয়। কেনার প্রস্তাব পেলেও যেন ভক্তরা এটা না কেনে এমন আহ্বান জানিয়ে ঘটনাটির সম্পর্কে টুইট করেন রাউলিং, এবং ওয়েস্ট মিডল্যান্ডস পুলিশ তথ্যের জন্য আবেদন জানায়।
চুরির শিকার ব্যক্তি (কেবল হিরা নামে পরিচিত) বিবিসিকে বলেন যে কাজটি ছিল "অমূল্য" এবং পুনরায় বৈধভাবে এটিকে বিক্রি করা হলে আরও ভালো উদ্দেশ্যের জন্য অর্থ তোলার সম্ভাবনা ছিল।
তিনি বলেন, "আমার মনে হয় না এটাকে যেই নিয়েছে বা চুরি করেছে অথবা এটিকে যে কিনতে পারে তারা মানুষের প্রতি এর উপকারি ভূমিকা অথবা এটি কী করতে পারে তা প্রকৃত অর্থে বুঝতে পারবে। যদি এটি ধ্বংস হয়ে যায় বা হারিয়ে যায়, এটি একটি বিরাট ক্ষতি।"
ইন রিয়েল লাইফ (ব্যান্ড)
ইন রিয়েল লাইফ একটি মার্কিন বালক ব্যান্ড দল, যেটি ২০১৭ সালের ২২শে জুন মার্কিন টেলিভিশন চ্যানেল এবিসিতে প্রচারিত মার্কিন রিয়ালেটি টেলিভিশন গানের প্রতিযোগিতামূলক সিরিজ অনুষ্ঠান"বয় ব্যান্ডের" চূড়ান্ত ৫ জন কন্ঠ শিল্পীদের নিয়ে গঠন করা হয়েছিল। যেটি উপস্থাপনা করেন ব্রিটিশ গায়িকা রিতা ওরা এবং এর (নির্মানকারী/মূখ্য বিচারক সমূহ হলেন)জনপ্রিয় মার্কিন ব্যান্ডদল ব্যাকস্ট্রিট বয়েজ-এর সদস্য নিক কার্টার, সাবেক ব্রিটিশ মেয়ে ব্যান্ডদল স্পাইস গার্লস এর সদস্য এমা বান্টন এবং মার্কিন রেকর্ড প্রযোজক টিম্বারল্যান্ড।
অনুষ্ঠানটির ১০ টি পর্ব সংবলিত মৌসুমটি শুরু হয় ৩০ জন ছেলে কন্ঠ শিল্পীদের নিয়ে, যারা নতুন ৫ সদস্যের "ছেলে ব্যান্ড দলের" একজন সদস্য হতে প্রতিযোগিতায় লিপ্ত হয়। প্রতি সপ্তাহে ছেলে গুলোকে আলাদা আলাদা দলে স্থানান্তর করা হয় এবং ততক্ষন পযন্ত তারা গান পরিবেশন করবে যতক্ষন পযন্ত মূখ্য বিচারকগণ ২জন অথবা ৩জন ছেলেকে বাদ দিয়ে দেন এবং সরাসরি ভোটদানের মাধ্যমে মার্কিন জনগনকে তাদের পছন্দমত একজনকে নির্বাচনের সুযোগ দেন। এবং অনুষ্ঠানটির মৌসুমের শেষে এসে অবশিষ্ট সর্বশেষ ৫ জন ছেলেদের নিয়ে একটি ব্যান্ডদল গঠন করে দেয়া হবে এবং তারা রেকর্ড লেবেল হলিউড রেকর্ডএর চুক্তিপত্র গ্রহন করবে ভোটদানের ২৪ ঘন্টার পর এক সপ্তাহ আগে, ২০১৭ সালের ২৪ই আগষ্টে চূড়ান্ত সরাসরি অনুষ্ঠানে ব্রেডি ট্যুটন,
ড্রিউ রামস, চেন্স পেরেজ,সার্জিয়ো কাল্ডেরন এবং মাইকেল কনর হলেন অনুষ্ঠানটির বিজয়ী সদস্যবৃন্দ এবং তারা "ইন রিয়েল লাইফ" ব্যান্ড গঠন করেছেন। সে অনুষ্ঠানেই তারা তাদের আত্বপ্রকাশকারী একক "আইস ক্লোস্ড" গানটি পরিবেশন করে।
হগওয়ার্টস: অ্যান ইনকমপ্লিট অ্যান্ড আনরিলায়েবল গাইড
হগওয়ার্টসঃঅ্যান ইনকমপ্লিট অ্যান্ড আনরিলায়েবল গাইড হল জে. কে. রাউলিং রচিত একটি ই-বই, হগওয়ার্টস ও এর রহস্যের একটি নির্দেশিকা। এটি ৬ই সেপ্টেম্বর ২০১৬ সালে একসাথে কয়েকটি ভাষায় প্রকাশিত হয়।
বইটি নিম্নোক্ত দু'টি বইয়ের সাথে একই সময়ে প্রকাশিত হয়:
ফিফথ হারমোনি
ফিফথ হারমোনি হচ্ছে মার্কিন যুক্তরাষ্ট্রের একটি নারী সঙ্গীত দল। এই দলটি অ্যালি ব্রুক, নরমানি কোর্দেই, ডিনাহ জেন, লরেন জাওরেগুই এবং সাবেক সদস্য ক্যামিলা কাবিলোকে নিয়ে গঠিত হয়, কাবিলো ১৮ই ডিসেম্বর, ২০১৬-এ দলটি ত্যাগ করেন। ২০১২-এ মার্কিন যুক্তরাষ্ট্রের সঙ্গীত প্রতিযোগিতা দ্য এক্স ফ্যাক্টর এর দ্বিতীয় মৌসুমে তৃতীয় স্থান অর্জনের পরে সিমন কাউয়েল এর সাইকো রেকডর্স এবং এল.এ রেইডের ইপিক রেকডর্সের সঙ্গে যৌথ সঙ্গীত চুক্তি করে। সামাজিক যোগাযোগের মাধ্যমে তারকা কখ্যাতি অর্জনের সাথে সাথে, দলটি ততাদের অভিষেক সম্প্রসারিত চালনা, বেটার টুগেদার' এবং দুইটি স্টুডিও অ্যালবাম 'রিফ্লেকশন' ও '৭/২৭' প্রকাশ করে সবগুলোই মার্কিন যুক্তরাষ্ট্রের বিলবোর্ড ২০০ তালিকার সেরা দশে অবস্থান করে। তাদের তৃতীয় স্টুডিও অ্যালবাম ২৫ আগস্ট, ২০১৭-এ প্রকাশিত হয়।
গার্গী ব্যানার্জি
গার্গী ব্যানার্জি (জন্ম ২০ জুলাই ১৯৬৩, কলকাতা, ভারত) একজন প্রাক্তন মহিলা ক্রিকেটার যিনি টেস্ট ও একদিনের আন্তর্জাতিকে ভারতের জাতীয় দলের হয়ে খেলেছেন। ১৪ বছর বয়সে উনি প্রথম জাতীয় দলের হয়ে খেলেন। উনি সবমোট ১৮টি টেস্ট ও ২৬টি একদিনের আন্তর্জাতিক ম্যাচ খেলেন। উনি বর্তমানে ভারতের জাতীয় মহিলা ক্রিকেট দল নির্বাচকমন্ডলির প্রধান।
উত্তর পূর্ব বাণিজ্য সম্মেলন
নর্থ ইস্ট বিজনেস সামিট বা উত্তর পূর্ব বাণিজ্য সম্মেলন হল একটি বার্ষিক বাণিজ্য বিষয়ক অনুষ্ঠান যা ভারতের উত্তর-পূর্ব অংশে বিনিয়োগ এবং ব্যবসায়িক সুযোগকে উন্নীত করে। অনুষ্ঠানে যৌথভাবে উত্তর পূর্ব অঞ্চলের উন্নয়ন মন্ত্রণালয়, ভারত সরকার এবং ভারতীয় চেম্বার অফ কমার্স দ্বারা সংগঠিত হয়। ২০০২ সালে মুম্বাইতে প্রথমবারের মতো অনুষ্ঠানটি অনুষ্ঠিত হয় এবং পরবর্তী ২০১৩ সালের ১১ নভেম্বর পর্যন্ত বাণিজ্য সম্মেলনের ৯ টি সংস্করণ অনুষ্ঠিত বা সংগঠিত করা হয়েছে।
জাতীয় উপজাতি উৎসব
জাতীয় উপজাতি উৎসব ভারতের আদিবাসী এবং উপজাতি দ্বারা ভারতের জাতীয় রাজধানী অঞ্চলে উদযাপন করা হয়, যেমন- নতুন দিল্লি। এই উৎসব ফেব্রুয়ারী মাসের মাঝামাঝি সময়ে প্রতিবছর উদ্যাপিত হয়। এটি আদিবাসী বিষয়ক মন্ত্রণালয়, ভারত সরকার দ্বারা অনুষ্ঠিত হয়।
এই উৎসবটি ভারতে আদিবাসী ও উপজাতীয় মানুষ এবং তাদের আদিবাসী উপজাতীয় সংস্কৃতিতে চিহ্নিত করার জন্য অনুষ্ঠিত হয়। 
১৩ থেকে ১৮ ফেব্রুয়ারি ২০১৫ পর্যন্ত জাতীয় উপজাতি উৎসবের প্রথম সংস্করণটি নতুন দিল্লিতে অনুষ্ঠিত হয়।
জাতীয় উপজাতি নৃত্য উৎসব
জাতীয় আদিবাসী নৃত্য উৎসব ভারতবর্ষের জাতীয় রাজধানী অঞ্চলে আদিবাসী ও উপজাতি দ্বারা উদ্যাপিত একটি বার্ষিক উৎসব, যা নতুন দিল্লিতে অনুষ্ঠিত হয়।প্রতিবছর ডিসেম্বরে এই উপজাতি নৃত্য উৎসব এটি আইজিআরএমএস, ভোপাল, মধ্যপ্রদেশের সহযোগিতায় ভারতের উপজাতি বিষয়ক মন্ত্রণালয়, ভারত সরকার দ্বারা অনুষ্ঠিত হয়। 
এই উৎসবটি ভারতে আদিবাসী ও উপজাতীয় জনগণের নৃত্য এবং তাদের আদিবাসী উপজাতীয় নাচ সংস্কৃতিকে বিশ্বের সকলের সামনে উপস্থাপন করতে ব্যবহৃত হয়।
ককবরক দিবস
ককবরক দিবস (বোরোক দিবস) ত্রিপুরা রাজ্যে ককবরক ভাষার উন্নয়নের জন্য পালিত হয়। এটি প্রতি বছর জানুয়ারী ১৯ তারিখে পালন করা হয়। ককবরক ভাষা ত্রিপুরার একটি সরকারি ভাষা, রাজ্যের স্বায়ত্তশাসিত জেলা কাউন্সিলের প্রথম ভাষা। এই দিনটি ১৯৭৯ সালে একটি আনুষ্ঠানিক ভাষা হিসেবে স্বীকৃতি হিসেবে নির্বাচিত হয়। এই দিনে কার্যক্রমগুলি সাংস্কৃতিক অনুষ্ঠান এবং সাহিত্যিক কর্মকান্ডে অন্তর্ভুক্ত।
ককবরক হচ্ছে ত্রিপুরা আদিবাসী সম্প্রদায়ের হাজার হাজার বছরের আদিবাসী ভাষা। তবু ত্রিপুরা ভাষার আদিবাসী সম্প্রদায়ের মধ্যে হাজার বছর ধরে কথা বলে। "কোক" মানে ভাষা, "বোরক" মানে মানুষ (এখানে এমন লোক যারা কোকবোরক কথা বলে)। কোকবোরক ভাষা তিব্বত-বর্মণ ভাষাগুলির মধ্যে অন্যতম। ভারতের উত্তর-পূর্বাংশ এবং বাংলাদেশ পার্শ্ববর্তী পার্বত্য চট্টগ্রাম পার্বত্য অঞ্চলে কথিত আজ ককবরক ভাষাটি অঞ্চলের তিব্বত-বর্ম ভাষাসমূহের মধ্যে দ্রুততম ক্রমবর্ধমান এবং উন্নয়নশীল ভাষার মধ্যে একটি। দেব্বর্মা, কালাই, রিয়াং, জামাতিয়া, ত্রিপুরা, নোয়াটিয়া, রূপিনী এবং সবগুলি দ্বারা প্রধানত ভাষাটি কথিত আছে।
তবে ভাষাটির তিব্বতি-বর্মণের মতো অন্যান্য ভাষা যেমন বাঁদো, গারো এবং দিমাশা সহ ঘনিষ্ঠতা রয়েছে। ককবরক কথা বলে এমন সম্প্রদায়গুলি ত্রিপুরা সম্প্রদায় হিসাবে শ্রেণিভুক্ত হয় তবে কালাই এবং রূপিনী সম্প্রদায়গুলি "হালাম" সম্প্রদায় হিসাবে পরিচিত হলেও তারা ককবরক ভাষাতেই বলে। জামাতিয়া যদিও তারা যথাক্রমে ব্রু ও জামাতিয়া নামে পরিচিত, তাদের ভাষাটি ককবরক। সরকারীভাবে এই সব সম্প্রদায় যারা ককবরক কথা বলে "বরক" নামে পরিচিত।
অনেক সামাজিক-রাজনৈতিক বিতর্কের কারণে ককবরক স্ক্রিপ্ট চূড়ান্ত করা হয় নি, তবে অনেকে "রোমান স্ক্রিপ্ট" এ লেখার জন্য পছন্দ করে এবং কিছু লোক "বাংলার" স্ক্রিপ্টে ককবরক লিখেন। ত্রিপুরা রাজাদের ইতিহাসে এটি উল্লেখ করা হয়েছে হাজার বছর ধরে ত্রিপুরার বোরক শাসকদের (১৮৪ বাদশাহ) "কোলোমা" ককবরকের স্ক্রিপ্ট ছিল যা এখন আর জানা যায় না।
ককবরক তি হুকুমু মিশন "এবং অন্যান্য অনেক সরকারি ও বেসরকারী গ্রুপ ক্রমাগত সাংস্কৃতিক বিপ্লবের মাধ্যমে কোকবোরক ভাষার, সাহিত্য ও চলচ্চিত্র / গানগুলি উন্নয়নে এবং উন্নয়ন করতে জড়িত। এটি ত্রিপুরা জনগণের দ্বারা মহান কৃতিত্ব অর্জন করেছে যে ককবরক ভাষা এখন শেখানো হয় সরকারি স্কুল, কলেজ ও বিশ্ববিদ্যালয়। মূলধারার আধুনিকায়নের জন্য ভাষা আরও উন্নত করার প্রচেষ্টা এখনো চলছে।
মথুরানাথ বসু
মথুরানাথ বসু তদানীন্তন ভারতীয় উপমহাদেশের বঙ্গ প্রদেশের অর্ন্তভূক্ত যশোর জেলার কোটচাঁদপুর গ্রামে জন্মগ্রহণ করেন। তাঁর পিতা ছিলেন সদানন্দ বসু এবং তাঁর মাতা ছিলেন সুলোচনা দেবী।
কৃষ্ণের লীলাভূমি মথুরার নামানুসারে তাঁর নাম দেয়া হয় মথুরানাথ।
চার বছর বয়স থেকেই তিনি গৃহ শিক্ষকের কাছে বিদ্যাভাস শুরু করেন। পঞ্চম শ্রেণী পর্যন্ত গৃহ শিক্ষকের কাছে পড়াশুনা সমাপ্ত করে যশোর জিলা স্কুলে ভর্তি হন।
১৮৫৭ সালে তিনি যশোর জিলা স্কুল থেকে এন্ট্রাস পরীক্ষায় প্রথম বিভাগে প্রথম স্থান অধিকার করে স্বর্ণপদক লাভ করেন।
১৮৫৭ সালে তিনি কলকাতার ডাফ কলেজ ভর্তি হন এবং এখান থেকেই তিনি আই.এ পাস করেন। আই.এ পরীক্ষায় তিনি প্রথম বিশ জনের মধ্যে চতুর্থ হন এবং ব্রিটিশ সরকারের কাছ থেকে স্বর্ণপদক লাভ করেন।
মথুরানাথ ১৮৬০ সালে কলকাতা বিশ্ববিদ্যালয়ে এবং এখন থেকেই তিনি প্রথম বিভাগে বি.এ পাশ করে স্বর্ণপদক লাভ করেন।
মথুরানাথ ৪ বছর আইন ব্যবসা করেন। পরে আইন ব্যবসা ছেড়ে কিছুদিন সরকারী চাকুরী করেন। সরকারী চাকুরী ছেড়ে দিয়ে তিনি ব্যবসা শুরু করেন, এখানে তিনি সফল হলেও পরবর্তীতে তিনি ব্যবসা ছেড়ে দেন। ব্যবসা ছেড়ে দিয়ে তিনি ৯ বছর ভবানীপুরে শিক্ষকতা করেন।
ডাফ কলেজে পড়াকালীন সময়ে তিনি খ্রিস্টধর্মের সংস্পর্শে আসেন এবং ১৮৬৫ সালে তিনি স্বধর্ম ত্যাগ করে খ্রিস্টধর্ম গ্রহণ করেন।
মথুরানাথ বসু ১৮৭৪ সালে তিনি ফরিদপুর জেলা ম্যাজিস্টে্রট মিঃ ওয়েলেসের আমন্ত্রণে মিশনারী হিসাবে তৎকালীন রাজগঞ্জ বর্তমানে গোপালগঞ্জে আসেন।
তৎকালীন রাজগঞ্জ ছিল সম্পূর্ণ একটি জলাভূমি। মধুমতী তীরের ছোট্ট একটি হাট ছিল রাজগঞ্জ হাট।
তিনি এ অঞ্চলে নিরক্ষরতা দূর করতে একটি স্কুল নির্মান করেন। পাঁচটি ছেলে ও দুটি মেয়ে নিয়ে তিনি শুরু করেন তাঁর মিশন স্কুল। এই স্কুল ছিল অবৈতনিক, এখান থেকে বিনামূল্যে বই পেতো ছাত্র-ছাত্রীরা। পরবর্তীকালে তিনি এই স্কুলকে হাই স্কুলে উন্নীত করেন।
মৃত্যুর পূর্বে তাঁর স্কুলের ছাত্রছাত্রীর সংখ্যা ছিলো প্রথম শ্রেণী থেকে দশম শ্রেণী পর্যন্ত এক হাজারেরও বেশী।
তিনি এ অঞ্চলে বেঙ্গল মিশন সোসাইটির অধীনে স্কুল, চিকিৎসা, ধর্ম প্রচারমূলক কাজ করতেন। এছাড়া তিনি বিভিন্ন গ্রামে পাঠশালা স্কুল প্রতিষ্ঠা করেন। তাঁর একক প্রচেষ্ঠায় গোপালগঞ্জে কোর্ট স্থাপিত হয় এব্ং আনাবারি ম্যাজিস্টট তাঁকে করা হয়।
তিনি এ অঞ্চলে কৃষি ব্যাংক ও পোস্ট অফিস স্থাপন করেন।
সামাজিক নানা প্রতিবন্ধকতা সত্ত্বেও তিনি গোপালগঞ্জ ও এর পার্শ্ববর্তী এলাকা গুলোতে খ্রিস্টধর্ম প্রচার করেন। তিনি গোপালগঞ্জের খ্রিস্টান পাড়ায় গীর্জা স্থাপন করেন।
মথুরানাথ বসু ২ সেপ্টেম্বর ১৯০১ সালে মুত্যুবরণ করেন।
সোমনাথ লাহিড়ী
সোমনাথ লাহিড়ী (১ সেপ্টেম্বর, ১৯০৯ - ১৯ অক্টোবর, ১৯৮৪) একজন সাম্যবাদী নেতা, বাঙালি তাত্বিক ও সাহিত্যিক। ভারতের সংবিধান রচনার জন্যে গণপরিষদে তিনিই একমাত্র কমিউনিস্ট সদস্য ছিল।
১৯৩০ সালে বিপ্লবী রাজনীতিবিদ ভূপেন্দ্রনাথ দত্তর সংস্পর্শে এসে মার্ক্সবাদে আকৃষ্ট হন। ১৯৩১ সালে গঠিত ই.বি রেলওয়ে শ্রমিক ইউনিয়নের উদ্যোক্তা ছিলেন। সেই বছরই ভারতের কমিউনিস্ট পার্টির সদস্যপদ লাভ করেন। কমিউনিস্ট পার্টির আদি পর্বে যে ক্যালকাটা কমিটি গঠিত হয়, তার অন্যতম সদস্য ছিলেন সোমনাথ লাহিড়ী।
লাহিড়ী ছিলেন একাধারে তাত্বিক ও সাংগঠনিক নেতা। কমিউনিস্ট পার্টি নিষিদ্ধ হলে আত্মগোপনে চলে যান। ১৯৩৩ সালে জামশেদপুরে টিস্কোতে প্রথম শ্রমিক সংগঠন গড়ে তোলেন তিনি। ট্রাম শ্রমিক আন্দোলনেও সোমনাথ লাহিড়ির নাম অগ্রগণ্য ছিল। ১৯৩৩ সালের ডিসেম্বর মাসে কলকাতায় দলের সর্বভারতীয় সম্মেলন অনুষ্ঠিত হয়। এ সম্মেলনে আব্দুল হালিম, রণেন সেনের সাথে বাংলার প্রতিনিধিত্ব করেন তিনি। কংগ্রেস সভাপতি সুভাষচন্দ্র বসুর প্রস্তাব অনুযায়ী লেফট কনসোলিডেশন কমিটিতে তিনি বামপন্থী নেতা বঙ্কিম মুখার্জীর সাথে নির্বাচিত হন। ১৯৪৪ সালে কলকাতায় ঐতিহাসিক ধাঙড়দের ধর্মঘটে নেতৃত্ব দান করেন। ১৯৩৩-৫০ সাল অবিভক্ত কমিউনিস্ট পার্টির কেন্দ্রীয় কমিটির ও ১৯৪৮-৫০ পলিটব্যুরোর সদস্য ছিলেন। ১৯৫৭-৭৬ পশ্চিমবঙ্গ বিধানসভার সদস্য এবং ১৯৬৭-৬৯ যুক্তফ্রন্ট মন্ত্রীসভার সদস্য ছিলেন। তিনি ছিলেন রাজনীতির জগতে সর্বজনশ্রদ্ধেয় মানুষ। তার নিজস্ব কোনো বাড়ি জমি এমনকি ব্যাঙ্ক একাউন্টও ছিলনা বলে জানা যায়।
সোমনাথ লাহিড়ী বামপন্থী আন্দোলনের পাশাপাশি ছিলেন একজন সুলেখক। তার প্রথম উল্লেখযোগ্য কাজ ভ্লাদিমির লেনিননের বিখ্যাত রচনা রাষ্ট্র ও বিপ্লব গ্রন্থের বঙ্গানুবাদ। তার রচিত গ্রন্থের নাম "সাম্যবাদ"। গনশক্তি, আগে চলো, নিউ এজ, ন্যাশনাল ফ্রন্ট ইত্যাদি পত্রিকায় লিখতেন। ১৯৪৫ সালে দৈনিক স্বাধীনতা পত্রিকার সম্পাদক হন। কালান্তর পত্রিকা সম্পাদনা করেছেন। রাজনৈতিক বিশ্লেষন, ভাষার ব্যবহার ও সম্পাদকীয় লেখার কারনে তিনি ছিলেন ব্যতিক্রমী। "কলিযুগের গল্প" নামে একটি ছোটগল্পের সংকলন ছিল তার। তার ছোটগল্প বিভিন্ন ভাষায় অনুদিত হয়েছে।
ত্রিপুরী নৃত্য
ত্রিপুরী (টিপরা বা টিপ্পারহ) জনগণ উত্তরপূর্ব ভারতের ত্রিপুরা রাজ্যের মূল বাসিন্দা। ত্রিপুরা রাজ্যের দেববর্মদের রাজপরিবারের মধ্য দিয়ে ত্রিপুরা রাজ্য শাসন করে ১৪০০ বছরেরও বেশি সময় পর্যন্ত।এই রাজ্য ১৯৪২ সালে ভারতীয় ইউনিয়নে যোগ দেয়। ত্রিপুরা সমগ্র ত্রিপুরা রাজ্যের আদিবাসী জনগোষ্ঠীর সবচেয়ে গুরুত্বপূর্ণ অংশ।
ত্রিপুরার গুরুত্বপূর্ণ নৃত্য হচ্ছে:
ত্রিপুরার জীবন ও সংস্কৃতি ঝুম (স্ল্যাশ ও বার্ন) চাষের বিরাট প্রভাব রয়েছে। যখন জুম জন্য নির্বাচিত একটি বীজ বপন এপ্রিলের মাঝামাঝি নাগাদ হয়, তারা ফসলের জন্য ঈশ্বরের 'গৌড়ী' প্রার্থনা করে। গৌড়ী পূজার সাথে জড়িত উৎসব সাত দিন ধরে চলতে থাকে যখন তারা গান এবং নাচ দিয়ে তাদের প্রিয় দেবতাকে বিনোদন করতে চায়।
গৌড়ী উৎসব শেষ হওয়ার পর, ত্রিপুরার মানুষ বর্ষার অপেক্ষার থাকার সময়। এই সময়কালে, লেব্যাং নামক কমনীয় রঙিন পোকামাকড়কে লোকেরা বীজ অনুসন্ধানের জন্য পাহাড়ের ঢালগুলি পরিদর্শন করে। পোকামাকড়ের বার্ষিক দর্শন উপজাতীয় যুবকদের আনন্দদায়ক কর্মজীবনে নিমজ্জিত করে দেয়। যদিও পুরুষরা তাদের হাতে দুটি বাঁশের চিপের সাহায্যে একটি অদ্ভুত তালিকার মতো শব্দ করে, লেব্যাং নামে এই কীটপতঙ্গগুলি ধরে রাখার জন্য পাহাড়ী ঢালগুলি ছড়িয়ে দেওয়ার জন্য মহিলা লোকগুলি চালায়। বাঁশের চিপ দ্বারা তৈরি শব্দটির ছন্দগুলি তাদের লুকানো জায়গায় থেকে পোকামাকড়কে আকৃষ্ট করে এবং নারী-পুরুষরা তাদের ধরা দেয়।পাহাড়ের ঢালে উপর থেকে ঝাঁপ দেওয়ার সময় ধীরে ধীরে হ্রাস হয়। কিন্তু সাংস্কৃতিক জীবন যে ঘনবসতিপূর্ণ কেন্দ্রবিন্দুতে ঘুরে বেড়ায় তা সমাজে গভীরভাবে ছড়িয়ে পড়ে। এটি এখনও রাজ্যের পাহাড় ও ডালগুলিতে জীবনের একটি স্মরণীয় ঘটনা হিসেবে বিদ্যমান, যা আজকের উপজাতীয় স্মৃতিতে লালন পালন করে এবং খাঁটি হিসাবে সংরক্ষণ করে। উভয় নাচ ত্রিপুরা বাম, সুমি (বাঁশ), সারিন্ডা, লেবেঙ্গের তৈরি বাম এবং বাঁশের সিমবালের খাম (ককবর্কি শব্দ) এর মতো বাদ্যযন্ত্র ব্যবহার করে। ত্রিপুরা মহিলা সাধারণত আদিবাসী অলংকারের মত মুদ্রা দিয়ে রৌপ্য নির্মিত শৃঙ্খল, ব্রোঞ্জের রৌপ্য, কান ও নাকের রিং দিয়ে তৈরি বাজে। তারা অলঙ্কার হিসাবে ফুল পছন্দ।
হোজগিরি নৃত্য
হোজগিরি একটি লোক নৃত্য, ভারতের ত্রিপুরা রাজ্যে প্রচলিত, রেয়েইং মানুষ দ্বারা। এটি নারী এবং অল্পবয়সী মেয়েরা দ্বারা সঞ্চালিত হয়, একটি দলের ৪ থেকে ৬ জন সদস্য, গান গাওয়া, মৃন্ময় প্যাটারের উপর সামঞ্জস্য রেখে এবং হাতের মাথার উপর একটি বোতল এবং হাতের উপর মাপের মত অন্য প্রান্তগুলি পরিচালনা করে।
যখন শুধুমাত্র শরীরের নিম্ন অর্ধেক সরানো হয় দুর্গা পূজা উপলক্ষে পূর্ণ চন্দ্র রাতে অনুষ্ঠিত হজগিরি উত্সব উপলক্ষ্যে বা লক্ষ্মী পূজা উপলক্ষে নৃত্য করা হয়। সাধারণত দশহেরার তৃতীয় দিন পরে এই দিনে দেবী মেলুমা, (লক্ষ্মী) পূজা করা হয়।
খাম এবং সুমু (খুশুম) বাজিয়ে গান গাওয়াতে পুরুষ সদস্যরা অংশগ্রহণ করেন। গান খুব সহজ। নাচ জন্য প্রয়োজনীয়, একটি বেইলিং, বেত তৈরি করা একটি ব্যাপক বৃত্তাকার পরিষ্কার নিবন্ধ, একটি ঘোড়া বা কালাশ, একটি বোতল, একটি হাউস ঐতিহ্যগত বাতি রাখা, একটি সাধারণ থালা এবং প্রতিটি অভিনেতা জন্য একটি রুমাল।
ধীরে ধীরে কোমর নারানোর জন্য একটি ব্যাপক প্রশিক্ষণ এবং চর্চা করা হয়। ক্রম শেষ করার জন্য এটি ৩০ মিনিট সময় নেয়। এই নৃত্যের মাধ্যমে সমগ্র হুক বা ঝুম চাষাবাদ প্রদর্শিত হয়। যে পরিমাণে হকনি নৃত্যের মতই কিন্তু তাল এবং ক্রম সম্পূর্ণ ভিন্ন।
সত্য রাম রাইং একটি স্কুল প্রতিষ্ঠা করেন, যেখানে তিনি নৃত্য শিখতে তরুণদের শিক্ষাদান করছেন। ভারত ও বিদেশে হজগিরি নাচকে রক্ষায় ও উন্নীত প্রচেষ্টার জন্য করার জন্য ভারত সরকার শ্রীযুক্ত রাইং কে সঙ্গীত নাটক একাডেমী পুরস্কার দিয়ে ভূষিত করা হয়।
লেয়াল আববুদ
লেয়াল মুনির আববুদ (:; জন্ম ১৫ মে ১৯৪২) একজন লেবাননী পপ গায়ক, লোক সঙ্গীত বিনোদনকারী, শব্দ-গীতিকবি, কনসার্ট নর্তকী, মাপসই মডেল, মুসলিম মানবতাবাদী এবং ব্যবসায়ী।
লেয়াল ১৯৮২ সালের ১৫ মে লেবাননের টায়ার জেলার দক্ষিণে কানিশাহ গ্রামে এক শিয়া মুসলিম পরিবারে জন্মগ্রহণ করেন। তার পিতার নাম মুনির এবং মাতার নাম মরিয়ম। লেয়ালরা তিন ভাই ও ছয় বোন। শৈশব থেকে লেয়ান সঙ্গীত ও নৃত্যচর্চা শুরু করেন। তিনি মিশরীয় পপ গায়ক আমর দিয়াবের ভক্ত ছিলেন। ১৪ বছর বয়স থেকে তিনি ১৩ জনেরও বেশি শিক্ষার্থীর গৃহ শিক্ষক ছিলেন। লেয়াল লেবানিজ বিশ্ববিদ্যালয়ে ইংরেজি সাহিত্যে অধ্যয়ন করেন এবং বৈরুত আরব বিশ্ববিদ্যালয় থেকে অনুবাদ বিষয়ে স্নাতকোত্তর ডিগ্রি লাভ করেন। তিনি দুই বছর লেবানিজ ন্যাশনাল হাইয়ার কনজারভেটরিতে সঙ্গীত বিষয়ে পড়াশুনা করেন।
লেয়াল লেবানিজ পুলিশ কর্মকর্তা হিসেবে কর্মরত ছিলেন এবং বৈরুত রেফিক-হারিরি আন্তর্জাতিক বিমান বন্দরে দুই বছর নিরাপত্তার দায়িত্ব পালন করেন।
নারিন্দা সরকারি উচ্চ বিদ্যালয়
নারিন্দা সরকারি উচ্চ বিদ্যালয় বাংলাদেশের ঢাকা জেলার গেন্ডারিয়া থানাধীন নারিন্দায় অবস্থিত একটি বালক উচ্চ বিদ্যালয়। এটি ১৯৬৩ খ্রিস্টাব্দে প্রতিষ্ঠিত হয়। এখানে বাংলা ভাষায় প্রথম থেকে দশম শ্রেণি পর্যন্ত পাঠদান করা হয়। বিদ্যালয়টি বাংলাদেশ সরকারের শিক্ষা মন্ত্রণালয়ের নীতিমালা অনুসরণ করে।
বিদ্যালয়টি নারিন্দার খ্রিস্টান কবরস্থানের পিছনে এবং মাধ্ব গৌড়ীয় মঠ এর সন্নিকটে ভগবৎ সাহা শঙ্খনিধি রোডে অবস্থিত।
বিদ্যালয়টিতে তিনটি চারতলা ভবন, একটি কমনরুম (ছাত্রদের কক্ষ), পাঠাগার, কম্পিউটার গবেষণাগার, বিজ্ঞানাগার এবং একটি বড় খেলার মাঠ রয়েছে। বিদ্যালয় প্রাঙ্গণে বিভিন্ন ফুল ও ফলের গাছ দেখা যায়। বিদ্যালয়ে প্রাতঃ ও দিবা, দুটি শাখায় ছাত্রদের পড়ানো হয়। এখানে একজন প্রধান শিক্ষক, দুজন সহাকারী প্রধান শিক্ষক এবং প্রায় ৬৫ জন শিক্ষক রয়েছেন।
নারিন্দা সরকারি উচ্চ বিদ্যালয়ে পড়ালেখার পাশাপাশি ছাত্ররা বিএনসিসি, স্কাউটিং, রেড ক্রিসেন্ট প্রভৃতি কার্যক্রমে অংশগ্রহণ করে থাকে। হ্যান্ডবল, ক্রিকেট, সোসার, অ্যাথলেটিক্স ও বিতর্ক প্রতিযোগিতাসহ বিভিন্ন জাতীয় ক্রীড়া প্রতিযোগিতায় স্কুলের খেলার দল নিয়মিত অংশগ্রহণ করে।
২০১৩ সালে নারিন্দা সরকারি উচ্চ বিদ্যালয়ের সুবর্ণ জয়ন্তী উদযাপিত হয়। অনুষ্ঠানে প্রধান অতিথি ছিলেন বাংলাদেশের শিক্ষামন্ত্রী নুরুল ইসলাম নাহিদ। এছাড়া নারিন্দা সরকারি উচ্চ বিদ্যালয় অ্যালামনাই অ্যাসোসিয়েশনের সভাপতি এ কে এম নুরুল ফজল বুলবুল, সাধারণ সম্পাদক মকবুল ইসলাম টিপু, বসুন্ধরা গ্রুপের চিফ মার্কেটিং প্রমোশন অফিসার মো. সাইফুল ইসলাম হেলালী, স্কুলের প্রধান শিক্ষক মোছা. সাহিনা আখতার প্রমুখ অনুষ্ঠানে উপস্থিত ছিলেন। এ অনুষ্ঠানে ৫০ পাউন্ড ওজনের একটি কেক কাটা হয়। এসময় আলোচনা অনুষ্ঠান, স্মৃতি রোমন্থন ও সাংস্কৃতিক অনুষ্ঠানের আয়োজন করা হয় যেখানে শিক্ষকসহ পাঁচ শতাধিক প্রাক্তন শিক্ষার্থী অংশগ্রহণ করেন।
লুং ফের ভা সাইতার
লুং ফের ভা সাইতার বাংলাদেশের বান্দরবান জেলায় অবস্থিত।
লুং ফের ভা জলপ্রপাত দুর্গম অঞ্চলে অবস্থিত। এর গমনপথটি বেশ কঠিন। বগালেক থেকে ক্রেওক্রাডং পেরিয়ে থাইকং পাড়া, থিংদৌলতে পাড়া, সিলোপি পাড়া হয়ে লুং ফের ভা সাইতারে পৌঁছানো যাবে।